**NACRT UPUTA ZA PRIJAVITELJE**

**Poziva na dostavu projektnih prijedloga**

**ULAGANJE U ZNANOST I INOVACIJE – PRVI POZIV**

[**Sadržaj 2**](#_Toc471835600)

[**1. OPĆE INFORMACIJE 3**](#_Toc471835601)

[**1.1.** **Strateški i zakonodavni okvir 3**](#_Toc471835602)

[**1.2.** **Odgovornosti za upravljanje 6**](#_Toc471835603)

[**1.3. Predmet, svrha i pokazatelji Poziva 6**](#_Toc471835604)

[**1.4. Financijska alokacija, iznosi i intenziteti bespovratnih sredstava 9**](#_Toc471835605)

[**1.5. Obveze koje se odnose na državne potpore 10**](#_Toc471835606)

[**2. PRAVILA POZIVA 10**](#_Toc471835607)

[**2.1. Tko se može prijaviti? Prihvatljivost prijavitelja 10**](#_Toc471835608)

[**2.2. Prihvatljivost partnera i formiranje partnerstva 11**](#_Toc471835609)

[**2.3. Kriteriji za isključenje 12**](#_Toc471835610)

[**2.4. Broj projektnih prijedloga i bespovratnih sredstava po Prijavitelju 13**](#_Toc471835611)

[**2.5. Zahtjevi koji se odnose na sposobnost Prijavitelja, učinkovito korištenje sredstava i održivost rezultata projekta 13**](#_Toc471835612)

[**2.6. Prihvatljivost projekta 14**](#_Toc471835613)

[**2.7. Prihvatljive projektne aktivnosti: koja ulaganja su dozvoljena? 16**](#_Toc471835614)

[**2.8. Horizontalna načela 17**](#_Toc471835615)

[**2.9. Opći zahtjevi koji se odnose na prihvatljivost troškova za provedbu projekta 20**](#_Toc471835616)

[**3. KAKO SE PRIJAVITI 29**](#_Toc471835617)

[**3.1. Izgled i sadržaj projektnog prijedloga 29**](#_Toc471835618)

[**3.2. Podnošenje projektnog prijedloga 30**](#_Toc471835619)

[**3.3. Rok za predaju projektnog prijedloga 32**](#_Toc471835620)

[**3.4. Dodatne informacije uz projektni prijedlog 33**](#_Toc471835621)

[**3.5. Objava rezultata Poziva 34**](#_Toc471835622)

[**4. POSTUPAK DODJELE 34**](#_Toc471835623)

[**4.1. Faze postupka dodjele bespovratnih sredstava 34**](#_Toc471835624)

[**4.2. Odredbe vezane uz dodatna pojašnjenja tijekom postupka dodjele 40**](#_Toc471835625)

[**4.3. Prigovori 41**](#_Toc471835626)

[**4.4. Ugovaranje 43**](#_Toc471835627)

[**5. ODREDBE KOJE SE ODNOSE NA PROVEDBU PROJEKTA 45**](#_Toc471835628)

[**5.1. Razdoblje provedbe projekta 45**](#_Toc471835629)

[**5.2. Nabava 45**](#_Toc471835630)

[**5.3. Provjere upravljanja projektom 45**](#_Toc471835631)

[**5.4. Podnošenje zahtjeva za predujmom/nadoknadom sredstava 47**](#_Toc471835632)

[**5.5. Povrat sredstava 47**](#_Toc471835633)

[**5.6. Revizije projekta 48**](#_Toc471835634)

[**5.7. Informiranje i vidljivost 48**](#_Toc471835635)

[**6. OBRASCI I PRILOZI 49**](#_Toc471835636)

[**7. POJMOVNIK 49**](#_Toc471835637)

[**8. POPIS KRATICA 52**](#_Toc471835638)

# 1. OPĆE INFORMACIJE

Putem ovog Poziva na dostavu projektnih prijedloga Ulaganje u znanost i inovacije – Prvi poziv (u daljnjem tekstu: Poziv) definiraju se ciljevi, uvjeti i postupci za dodjelu bespovratnih sredstava namijenjenih pripremi i provedbi projekata.

Ove Upute za prijavitelje (u daljnjem tekstu: Upute) pružaju smjernice o načinu podnošenja projektnih prijedloga, navode kriterije prihvatljivosti i kriterije odabira projektnih prijedloga, kriterije prihvatljivosti prijavitelja i partnera, aktivnosti i troškova te pravila provedbe projekata kojima se dodjeljuju bespovratna sredstva u okviru ovog Poziva.

|  |
| --- |
| ***Napomena:*** *Prije pripreme projektnog prijedloga, prijavitelji su pozvani proučiti cjelokupnu dokumentaciju Poziva. Tijekom pripreme projektnog prijedloga prijavitelji su pozvani redovito pratiti ažuriranje natječajne dokumentacije.* |

## Strateški i zakonodavni okvir

Cjelokupni okvir za korištenje instrumenata kohezijske politike Europske unije (u daljnjem tekstu: EU) u Republici Hrvatskoj (u daljnjem tekstu: RH) u razdoblju 2014.-2020. godine reguliran je **Sporazumom o partnerstvu** između RH i Europske komisije za korištenje strukturnih i investicijskih fondova EU-a za rast i radna mjesta u razdoblju 2014.-2020. (u daljnjem tekstu: Sporazum o partnerstvu). Sporazum o partnerstvu opisuje način na koji će RH pristupiti ispunjavanju zajedničkih ciljeva strategije Europa 2020, kao i nacionalnih ciljeva, uz pomoć sredstava iz proračuna EU-a koja su joj dodijeljena kroz višegodišnji financijski okvir za razdoblje 2014.-2020. godine.

Opći cilj Sporazuma o partnerstvu jest pružiti potporu u približavanju RH ostalim državama EU, odnosno regijama, ubrzavanjem gospodarskog rasta i poticanjem zapošljavanja. Sporazum o partnerstvu definira Tematski cilj 1: Jačanje istraživanja, tehnološkog razvoja i inovacija, kao jedan od izabranih ciljeva u koji se usmjeravaju sredstva unutar **Operativnog programa „Konkurentnost i kohezija 2014.-2020.“** (u daljnjem tekstu: OPKK)1 te koji je izravno obuhvaćen provedbom ovog Poziva.

1[www.strukturnifondovi.hr/UserDocsImages/Documents/Strukturni%20fondovi%202014.%20%E2%80%93%202020/01%20OPKK%202014-2020%20hrv%2027112014.docx](http://www.strukturnifondovi.hr/UserDocsImages/Documents/Strukturni%20fondovi%202014.%20%E2%80%93%202020/01%20OPKK%202014-2020%20hrv%2027112014.docx)

OPKK se sufinancira iz Europskog fonda za regionalni razvoj (u daljnjem tekstu: EFRR) i Kohezijskog fonda (u daljnjem tekstu: KF), a njegova strategija temelji se na koncentraciji ulaganja u devet tematskih ciljeva zajedničkog Strateškog okvira i njihovim specifičnim prioritetima ulaganja, s daljnjim fokusom na specifične ciljeve koje je potrebno ostvariti. OPKK je usmjeren k poboljšanju konkurentnosti u RH, na nacionalnoj i na regionalnoj razini.

Ovaj Poziv pokrenut je u okviru Prioritetne osi 1 „Jačanje gospodarstva primjenom istraživanja i inovacija“**,** Specifičnog cilja 1a1 „Povećana sposobnost sektora za istraživanje, razvoj i inovacije (IRI) za provođenje istraživanja vrhunske kvalitete i zadovoljavanje potreba gospodarstva“ OPKK-a, financiranog sredstvima EFRR-a.

Poziv je u skladu sa sljedećim sektorskim strategijama:

* Strategija obrazovanja, znanosti i tehnologije Republike Hrvatske2,

2 <http://www.novebojeznanja.hr/UserDocsImages/datoteke/KB_web.pdf>

* Strategija pametne specijalizacije Republike Hrvatske za razdoblje od 2016. do 2020. godine i akcijski plan za provedbu Strategije pametne specijalizacije Republike Hrvatske za razdoblje od 2016. do 2017. godine (u daljnjem tekstu: S3)3,

3 <http://narodne-novine.nn.hr/clanci/sluzbeni/2016_04_32_853.html>

* Plan razvoja istraživačke infrastrukture u Republici Hrvatskoj4,

4 <http://public.mzos.hr/Default.aspx?art=14858&sec=2127>

* Strategija poticanja inovacija 2014.-2020.5

5 <http://europski-fondovi.eu/sites/default/files/dokumenti/Strategija%20poticanja%20inovacija%202014-2020.pdf>

Provedba ovog Poziva utvrđena je zakonodavnim okvirom na razini RH i EU.

***Zakonodavstvo Europske unije***

* **Ugovor o funkcioniranju Europske unije** (konsolidirana verzija, SL C 115/47, od 9. svibnja 2008. godine)
* **Uredba (EU) br. 1301/2013** Europskog parlamenta i Vijeća od 17. prosinca 2013. godine o Europskom fondu za regionalni razvoj i o posebnim odredbama o cilju „Ulaganje za rast i radna mjesta“ te stavljanju izvan snage Uredbe (EZ) br. 1080/2006
* **Uredba (EU) br. 1303/2013** Europskog parlamenta i Vijeća od 17. prosinca 2013. godine o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (u daljnjem tekstu: Uredba (EU) br. 1303/2013)
* **Komunikacija Komisije -** Okvir Zajednice za državne potpore za istraživanje i razvoj i inovacije (2014/C 198/01)

***Nacionalno zakonodavstvo***

* **Ugovor o pristupanju Republike Hrvatske Europskoj uniji** (NN-Međunarodni ugovori br. 2/12)
* **Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014.-2020**. (NN 92/14)
* **Uredba o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, uvezi s ciljem" Ulaganje za rast i radna mjesta“** (NN 107/14, 23/15, 129/15, 3/17)
* **Zakon o državnim potporama** (NN 47/14)
* **Zakon o radu** (NN 93/14)
* **Kazneni zakon** (NN 125/11, 144/12, 56/15 i 61/15 - ispravak)
* **Zakon o sustavu unutarnjih financijskih kontrola u javnom sektoru** (NN 78/15)
* **Zakon o tajnosti podataka** (NN 79/07, 86/12)
* **Zakon o zaštiti osobnih podataka** (NN [103/03](http://www.zakon.hr/cms.htm?id=91), [118/06](http://www.zakon.hr/cms.htm?id=92), [41/08](http://www.zakon.hr/cms.htm?id=93), [130/11](http://www.zakon.hr/cms.htm?id=94), [106/12](http://www.zakon.hr/cms.htm?id=95))
* **Zakon o javnoj nabavi** (NN 120/16)
* **Uredba o načinu izrade i postupanju s dokumentacijom za nadmetanje i ponudama** (NN 10/12)
* **Zakon o znanstvenoj djelatnosti i visokom obrazovanju** (NN 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15)
* **Zakon o ustanovama** (NN 76/93, 29/97, 47/99 i 35/08)
* **Zakon o profesionalnoj rehabilitaciji i zapošljavanju osoba s invaliditetom** (NN 157/13, 152/14)
* **Zakon o ravnopravnosti spolova** (NN 82/08)
* **Zakon o suzbijanju diskriminacije** (NN 85/08, 112/12)
* **Pravilnik o prihvatljivosti izdataka** (NN 143/14)
* **Zakon o gradnji** (NN 153/13, 20/17)
* **Zakon o komori arhitekata i komorama inženjera u graditeljstvu i prostornom uređenju** (NN 78/15)
* **Pravilnik o osiguranju pristupačnosti građevina osobama s invaliditetom i smanjene pokretljivosti** (NN 78/13)
* **Zakon o poslovima i djelatnostima prostornog uređenja i gradnje** (NN 78/15)
* **Pravilnik o jednostavnim i drugim građevinama i radovima** (NN 79/14, 41/15 i 75/15)
* **Pravilnik o obveznom sadržaju i opremanju projekata građevina** (NN 64/14)
* **Pravilnik o održavanju građevina** (NN 122/14)
* **Pravilnik o načinu provedbe stručnog nadzora građenja** **o izmjenama pravilnika o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera** (NN111/14, 107/15)

|  |
| --- |
| ***Napomena:*** *Zakoni i podzakonski akti i pripadajući brojevi navedeni su u ovom Pozivu kao važeći u trenutku njegove objave te se na Upute za prijavitelje i ostalu prateću dokumentaciju, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je Prijavitelja provjeriti primjenjivo zakonodavstvo u trenutku dostave projektnog prijedloga, jer će se na Prijavitelja primijeniti važeći propisi u trenutku podnošenja projektnog prijedloga.* |

## Odgovornosti za upravljanje

Ministarstvo regionalnoga razvoja i fondova Europske unije je **Upravljačko tijelo** (u daljnjem tekstu: UT) odgovorno za upravljanje i provedbu OPKK-a.

**Posredničko tijelo razine 1** (u daljnjem tekstu: PT1) za ovaj Poziv je Ministarstvo znanosti i obrazovanja (u daljnjem tekstu: MZO).

**Posredničko tijelo razine 2** (u daljnjem tekstu: PT2) za ovaj Poziv je Središnja agencija za financiranje i ugovaranje programa i projekata Europske unije (u daljnjem tekstu: SAFU).

Sva tijela u sustavu obavljaju svoje djelatnosti i odgovorne su za procedure kako je definirano ranije navedenim zakonodavnim okvirom te odredbama ovog Poziva.

## 1.3. Predmet, svrha i pokazatelji Poziva

***Predmet Poziva*:** ulaganje u projekte primijenjenih istraživanja i povezivanje znanosti i poslovnog sektora kroz aktivnosti prijenosa znanja i tehnologije.Ulaganjem u projekte istraživanja i razvoja koje provode istraživačke organizacije, specifičan cilj će doprinijeti inovativnom potencijalu, razvoju i prijenosu tehnologija širenjem rezultata u znanstvenoj i poslovnoj zajednici. U širem smislu, intervencije će pomoći u usmjeravanju znanstvenog sektora prema suradnji s poslovnim subjektima i njihovom preusmjeravanju na potrebe gospodarstva.

***Svrha (cilj) Poziva***: Povećanje tržišno orijentiranih IRI aktivnosti podupiranjem suradničkih projekata znanstvenih organizacija i diseminacije rezultata u poslovni sektor u cilju rješavanja tržišnih nedostataka nastalih zbog nedostatnog ulaganja u istraživanje i razvoj te podizanja razine visoko kvalitetnih istraživačko-razvojno–inovacijskih aktivnosti u Republici Hrvatskoj.

Za uspješno praćenje postignuća, prijavitelj na razini projektnog prijedloga mora iskazati vrijednost doprinosa ***pokazatelju neposrednih rezultata*** specifičnom za program prema investicijskom prioritetu i ***pokazateljima rezultata*** po specifičnom cilju te njihove konkretne vrijednosti navesti u prijavnim obrascima gdje je primjenjivo te u ostaloj, za to predviđenoj dokumentaciji Poziva. Isto tako projektni prijedlog mora doprinositi pokazatelju **na razini Poziva.**

Ostvarenu vrijednosti pokazatelja rezultata na razini projekta pratit će PT2 (SAFU).

|  |  |  |  |
| --- | --- | --- | --- |
|  | ***Vrsta pokazatelja*** | ***Opis*** | ***Rok za ostvarenje*** |
|  | ***Pokazatelj neposrednih rezultata*** |  |  |
| 1. | *Broj projekata istraživanja i razvoja koje su provele istraživačke organizacije; KOD 1a1.3-N* | *Potpora istraživačkim organizacijama za provođenje projekata istraživanja i razvoja u obliku nepovratne izravne financijske potpore (grantovi).*  *U obzir će se uzimati samo završeni projekti (u kojima je izvršeno završno plaćanje).*   |  | | --- | | *(Uputa: prilikom ispunjavanja projektnog prijedloga prijavitelj u Prijavnom obrascu A. dio u rubriku ciljne vrijednosti pokazatelja upisuje brojku 1, što znači da je projekt prijavljen i ukoliko bude završen predmetni pokazatelj je ispunjen.)* | | *Izvršenjem završnog plaćanja po pojedinom projektu* |
|  | ***Specifični pokazatelj rezultata*** |  |  |
| 1. | *Broj znanstvenih publikacija objavljenih u znanstvenim časopisima indeksiranim na platformi „Web of Science“;*  *KOD 1a11-R*   |  | | --- | |  | | *Znanstveni radovi su napisana i objavljena izvješća u kojima se opisuju izvorni rezultati istraživanja provedenog u okviru ovog projekta s ciljem upoznavanja znanstvene zajednice i društva u cjelini sa znanstvenim otkrićima.*  *Znanstveni radovi indeksirani na platformi Web of Science (osnovna zbirka) uključuju članke, recenzije, zbornike radova, pisma i poglavlja u knjigama. Mjerna jedinica za ovaj pokazatelj je broj koji određuje Prijavitelj, a* ***mora iznositi najmanje 5****.* | *Godinu dana od dana završetka provedbe projekta* |
|  | ***Pokazatelj iz Strategije pametne specijalizacije*** ***Republike Hrvatske za razdoblje od 2016. do 2020. godine*** |  | |
| 1.. | *Broj patentnih prijava od strane domaćih pravnih osoba* | *Patentna aktivnost u Hrvatskoj je razmjerno slaba u usporedbi s drugim državama članicama te se ovom intervencijom ona želi potaknuti.*  *Mjerna jedinica je broj koji određuje prijavitelj,* ***a mora iznositi najmanje 1.*** | *Godinu dana od dana završetka provedbe projekta* |
|  | ***Pokazatelj Poziva*** |  |  |
| 1. | *Broj ostvarenih modela prijenosa znanja/tehnologije (npr. licence, spin-off tvrtke, I&R sporazumi/ugovori)* | *Pokazatelj se odnosi na doprinos poticanju gospodarstva kroz ostvarena postignuća prijenosa znanja/tehnologije.*  *Mjerna jedinica za ovaj pokazatelj je broj koji određuje prijavitelj,* ***a mora iznositi najmanje 1.6*** | *Godinu dana od dana završetka provedbe projekta* |

**6**Unutar Prijavnog obrasca B. dio (u daljnjem tekstu: PoB), na za to predviđenom mjestu, prijavitelj mora navesti koji oblik transfera tehnologije će biti rezultat provedbe projekta. Ukoliko ih je planirano više prijavitelj je dužan za svaki oblik transfera tehnologije napraviti isto. U Prijavnom obrascu A. dio (u daljnjem tekstu: PoA) upisat će ukupan broj.

**Polazišna vrijednost** za sve pokazatelje je 0, dok **ciljnu vrijednost** određuje prijavitelj.

**U slučaju da korisnik ne ostvari ciljnu vrijednost pokazatelja navedenih u PoA projektnog prijedloga, a temeljem kojeg je sklopljen Ugovor o dodjeli bespovratnih sredstava (u daljem tekstu: Ugovor) isto može imati za posljedicu financijske korekcije (u skladu s člankom 21., stavkom 1., točkom b. Općih uvjeta Ugovora).**

**Iznimka za primjenu ove odredbe je pokazatelj iz Strategije pametne specijalizacije Republike Hrvatske za razdoblje od 2016. do 2020. godine, „Broj patentnih prijava od strane domaćih pravnih osoba“,** uz sljedeći uvjet.

**U tijeku provedbe obvezno je izraditi Strategiju upravljanja intelektualnim vlasništvom**, koja može biti izrađena u bilo kojem trenutku provedbe projekta, ovisno o prirodi istraživanja. Strategija upravljanja intelektualnim vlasništvom mora biti dostavljena uz završno izvješće, a PT-u 1 i PT-u 2 će poslužiti kao dokaz o tome je li rezultat projekta patentibilan ili ne. Za one projekte čiji rezultati nisu patentibilni, a što mora biti jasno navedeno u Strategiji, nepostizanje zadanog pokazatelja neće imati za posljedicu financijske korekcije.

Korisnik je dužan u svim izvješćima tijekom provedbe, a posebno u završnom izvješću (kumulativno) naznačiti u kojoj mjeri je projekt doprinio navedenim pokazateljima. Nakon završetka provedbe projekta korisnik je dužan u izvješćima nakon završetka projekta dostavljati informacije o pokazateljima jednom godišnje, a pet godina nakon završetka razdoblja provedbe projekta. Uz izvješće, korisnik je dužan dostaviti i dokaze o postizanju pokazatelja.

## 1.4. **Financijska alokacija, iznosi i intenziteti bespovratnih sredstava**

Bespovratna sredstva dodjeljivat će se putem otvorenog postupka u modalitetu privremenog Poziva.

Ukupni raspoloživi iznos bespovratnih sredstava za dodjelu u okviru ovog Poziva je 128.060.000,00 HRK. PT1 zadržava pravo ne dodijeliti sva raspoloživa sredstva u okviru ovog Poziva.

Najviši iznos bespovratnih sredstava (potpore Europskog fonda za regionalni razvoj) koji se može dodijeliti pojedinom projektu u okviru ovog Poziva iznosi 6.080.000,00 HRK.

Prijavitelj/partner se obvezuje iz vlastitih sredstva osigurati sredstva za financiranje plaća **postojećih zaposlenika** prijavitelja i/ili partnera. Plaće postojećih zaposlenika prijavitelja i/ili partnera **ne mogu biti financirane bespovratnim sredstvima**. Ukupnu vrijednost prihvatljivih troškova projekta čine bespovratna sredstva koja će biti dodijeljena pojedinom projektu te sredstva korisnika/partnera kojima će se financirati plaće postojećih zaposlenika prijavitelja i/ili partnera.

Prijavitelj se obvezuje iz vlastitih sredstva ili vanjskim financiranjem (svime što ne predstavlja sredstva iz Europskih strukturnih i investicijskih fondova) osigurati sredstva za financiranje ukupnih neprihvatljivih izdataka unutar projektnog prijedloga.

## 1.5. Obveze koje se odnose na državne potpore

Planirana dodjela sredstava u okviru ovog Poziva **ne** **konstituira državnu potporu** u smislu značenja članka 107. stavak 1. Ugovora o funkcioniranju Europske unije (107(1) UFEU) te isključivo u tim okolnostima intenzitet potpore može dosegnuti 100% bespovratnih sredstava.

Državna potpora je prisutna kada su kumulativno ispunjeni svi navedeni kriteriji:

* sredstva su dodijeljena od strane Države odnosno iz državnih sredstava u bilo kojem obliku,
* predstavlja selektivnu ekonomsku prednost stavljanjem određenih poduzetnika ili proizvodnju određene robe u povoljniji položaj,
* narušava ili prijeti narušavanjem tržišnog natjecanja,
* utječe na trgovinu među državama članicama.

Drugim riječima, državne potpore nisu prisutne u slučaju kada jedan od prethodno navedenih kriterija nije ispunjen.

Detaljne informacije o uvjetima koje projekti i prijaviteljimoraju poštovati pružene su u *Smjernicama za korisnike i partnere – pravila o državnim potporama za istraživanje i razvoj* (Prilog 5., u daljnjem tekstu: Smjernice). Prijavitelj je samostalno odgovoran za poznavanje i razumijevanje odredbi *Smjernica*.

# 2. PRAVILA POZIVA

## 2.1. Tko se može prijaviti? Prihvatljivost prijavitelja

U ovom pozivu, da bi bio prihvatljiv, prijavitelj mora ispuniti sljedeće uvjete.

1. Prijavitelj mora biti znanstvena organizacija - znanstveni instituti ili visoko učilište osnovano u Republici Hrvatskoj, upisana u Upisnik znanstvenih organizacija koji se vodi pri Ministarstvu znanosti i obrazovanja.

*Upis u Upisnik znanstvenih organizacija provjeravat će nadležno tijelo u fazi provjere prihvatljivosti prijavitelja i partnera, te prijavitelji nisu obvezni dostavljati izvod iz Upisnika znanstvenih organizacija u okviru projektne prijave.*

1. Prijavitelj mora ispunjavati kriterije za istraživačku organizaciju definirane Okvirom Zajednice za državne potpore za istraživanje i razvoj i inovacije (2014/C 198/01): „*znači subjekt (kao što su sveučilišta ili istraživački instituti, agencije za prijenos tehnologije, posrednici u inovaciji, fizičke osobe ili virtualni kolaborativni subjekti usmjereni na istraživanje), bez obzira na njegov pravni status (ustrojstvo na temelju javnog ili privatnog prava) odnosno način financiranja, čiji je prvenstveni cilj nezavisno provoditi temeljno istraživanje, industrijsko istraživanje ili eksperimentalni razvoj ili s rezultatima tih djelatnosti upoznati široku javnost, putem predavanja, objavljivanja ili prijenosa znanja*“.

Provjeravat će se temeljem statuta ili drugog akta prijavitelja iz kojeg će nadležno tijelo moći utvrditi gore navedenu definiciju.

1. Prijavitelj ne smije biti niti u jednoj situaciji isključenja koje su definirane u točki 2.3 Uputa.

Provjeravat će se u Izjavi prijavitelja (Obrazac 3.)

Svaka izmjena pravnog statusa prijavitelja u roku od 5 (pet) godina od završetka projekta mora biti prijavljena PT1 i PT2.

## 2.2. Prihvatljivost partnera i formiranje partnerstva

U ovom pozivu partnerstvo je obavezno. Prijavitelj može imati jednog ili više partnera.

Za partnera vrijede isti uvjeti prihvatljivosti kao i za prijavitelja, tj. partner mora zadovoljiti sve uvjete iz točke 2.1. Uputa.

Partnerstvo se dokazuje potpisanim Sporazumom o partnerstvu prijavitelja (potencijalnog korisnika) i partnera.

Prije podnošenja projektnog prijedloga na ovaj Poziv, prijavitelj je dužan potpisati Sporazum o partnerstvu sa svakim od partnera, kojim se jasno utvrđuju prava i dužnosti svih strana. Minimalni uvjeti sporazuma sadržani su u okviru dokumentacije ovog Poziva (Prilog 4.), a nadležno tijelo će u fazi administrativne provjere utvrđivati sadrži li Sporazum odredbe kojima se definiraju odnosi prijavitelja i partnera zatraženi u Prilogu 4.Prijavitelj mora predati Sporazum o partnerstvu u okviru obavezne popratne dokumentacije prilikom podnošenja projektnog prijedloga.

U slučaju da su o istoj stvari odredbe Sporazuma u suprotnosti s odredbama Ugovora, odredbe Ugovora imat će prednost.

Sva sredstva dodijeljena projektu bit će prebačena na račun prijavitelja/korisnika i on će biti odgovoran za isplatu potrebnih sredstava partneru/partnerima.

|  |
| --- |
| ***Napomena:*** *Neovisno o broju i ulozi partnera, prijavitelj/korisnik preuzima potpunu pravnu i financijsku odgovornost za upravljanje i provedbu Projekta.* |

## 2.3. Kriteriji za isključenje

U okviru ovog Poziva, potpora se **ne smije**dodijeliti ako se prijavitelj i/ili partner nalaze u nekoj od sljedećih situacija:

* u slučajevima u kojima je protiv prijavitelja/partnera/osoba ovlaštenih po zakonu za zastupanje izrečena pravomoćna osuđujuća presuda za jedno ili više sljedećih kaznenih djela: prijevara, prijevara u gospodarskom poslovanju, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, utaja poreza ili carine, subvencijska prijevara, pranje novca, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, udruživanje za počinjenje kaznenih djela,  zločinačko udruženje i počinjenje kaznenog djela u sastavu zločinačkog udruženja, zlouporaba obavljanja dužnosti državne vlasti, protuzakonito posredovanje; *dokazuje se  Izjavom prijavitelja i partnera  (Obrazac 3. i 4.),*
* ako je prijavitelj/partner/osobe ovlaštene po zakonu za zastupanje proglašen krivima zbog teškog profesionalnog propusta; *dokazuje se Izjavom prijavitelja i partnera (Obrazac 3. i 4.),*
* ako nije ispunjena obveza isplate plaća zaposlenicima, plaćanja doprinosa za financiranje obveznih osiguranja ili plaćanja poreza u skladu s propisima Republike Hrvatske kao države u kojoj je osnovan prijavitelj/partner i u kojoj će se provoditi Ugovor o dodjeli bespovratnih sredstava; *dokazuje se Izjavom prijavitelja i partnera (Obrazac 3. i 4.),*
* ako im je utvrđeno teško7 kršenje ugovora zbog neispunjavanja obveza iz Ugovora o dodjeli bespovratnih sredstva koji je potpisan nakon provedbe drugog postupka dodjele bespovratnih sredstava postupka (su)financiranog sredstvima EU odnosno ESI fondova; *dokazuje se Izjavom prijavitelja i partnera (Obrazac 3. i 4.),*

7**Teško kršenje ugovora** obuhvaća situacije: (a) ako je nadležno tijelo od Prijavitelja u svojstvu Korisnika za drugi projekt financiran kroz neki drugi postupak dodjele zatražilo **povrat svih dodijeljenih sredstava**; ili (b) ako je nadležno tijelo **jednostranom odlukom raskinulo** Ugovor o dodjeli bespovratnih sredstava.

* ako su u sukobu interesa u predmetnom postupku dodjele bespovratnih sredstava; *dokazuje se Izjavom prijavitelja i partnera (Obrazac 3. i 4.),*
* ako nisu izvršili zatraženi povrat ili su u postupku povrata sredstava prethodno dodijeljenih u drugom postupku dodjele bespovratnih sredstava iz bilo kojeg javnog izvora (uključujući iz EU odnosno ESI fondova), za aktivnosti odnosno troškove koji nisu izvršeni; *dokazuje se Izjavom prijavitelja i partnera (Obrazac 3. i 4.)*.

## 2.4. Broj projektnih prijedloga i bespovratnih sredstava po Prijavitelju

Prijavitelj, znanstvena organizacija, u okviru ovog Poziva može podnijeti više od jednog projektnog prijedloga i u svojstvu korisnika sklopiti više od jednog Ugovora o dodjeli bespovratnih sredstava.

Znanstvena organizacija može u svojstvu partnera sudjelovati kod prijave na više projektnih prijedloga i u svojstvu partnera sudjelovati u provedbi više od jednog Ugovora o dodjeli bespovratnih sredstava.

Znanstvena organizacija prijavitelj može istovremeno biti i partner na projektnom prijedlogu duge znanstvene organizacije (ili više njih) te kroz više od jednog Ugovora o dodjeli bespovratnih sredstava, sudjelovati u provedbi projekata u okviru ovog Poziva u svojstvu korisnika i partnera istovremeno8.

8 Angažman članova projektnog tima, postojećih djelatnika kod prijavitelja i partnera, provjeravat će se u izjavi potpisanoj i ovjerenoj od strane čelnika institucije ili osobe ovlaštene za zastupanje u kojoj će biti navedeno koliki je predviđen broj radnih sati rada na projektu koji prijavljuje.

Ako se u nekom od navedenih slučajeva dogodi da se bespovratnim sredstvima financira opremanje istog predmetnog subjekta unutar znanstvene organizacije, odredba o pomoćnoj ekonomskoj djelatnosti (gdje je dozvoljeno korištenje do 20% godišnjih kapaciteta predmetnog subjekta za ekonomske djelatnosti, vidi Prilog 5. Smjernice) pratit će se na razini kapaciteta predmetnog subjekta, bez obzira na broj Ugovora koji su doprinijeli njegovu opremanju. To ne mijenja obavezu dostavljanja godišnjih izvješća vezanih za državne potpore onih koji su dužni dostaviti navedena izvješća prema odredbama iz Smjernica (Prilog 5.).

## 2.5. Zahtjevi koji se odnose na sposobnost Prijavitelja, učinkovito korištenje sredstava i održivost rezultata projekta

1. Prijavitelji zajedno sa svojim partnerima moraju provesti projekt pravovremeno i u skladu sa zahtjevima utvrđenima u ovim Uputama. Prijavitelji s partnerima trebaju osigurati učinkovitu uporabu sredstava u skladu s načelima ekonomičnosti, učinkovitosti i djelotvornosti. Prijavitelj mora imati stabilne i dostatne izvore financiranja.

Prijavitelji i partneri moraju posjedovati kapacitet9 (ljudski i financijski) za pokretanje, upravljanje, provedbu i ostvarenje rezultata projekta u definiranom vremenskom roku.

9 Kompetencije članova tima bit će predmetom ocjene kvalitete pa je uz projektnu prijavu potrebno priložiti životopise članova istraživačkog tima projekta na za to predviđenom obrascu.

Prijavitelj je izravno odgovoran za pripremu, upravljanje i provedbu projektnih aktivnosti, ostvarenje rezultata i ciljeva projekta.

B) Prijavitelji zajedno sa svojim partnerima moraju osigurati održivost projekta i projektnih rezultata. Obvezni su osigurati trajnost Projekta, odnosno tijekom razdoblja od 5 godina od završetka provedbe projekta moraju osigurati da rezultati projekta ne podliježu sljedećim situacijama navedenima u članku 71. Uredbe (EU) br. 1303/2013:

* promjeni vlasništva nad predmetom infrastrukture čime se trgovačkom društvu ili javnom tijelu daje neopravdana prednost i
* značajnoj promjeni koja utječe na prirodu projekta, ciljeve ili provedbene uvjete i zbog koje bi se doveli u pitanje njegovi prvotni ciljevi.

C) Prijavitelj i partner/i tijekom razdoblja od 5 godina od završetka provedbe projekta moraju osigurati:

* održavanje opreme i druge imovine nabavljene tijekom projekta, u sladu s uputama/preporukama proizvođača i
* održivost aktivnosti i rezultata kako bi se osiguralo ostvarenje ciljanih pokazatelja utvrđenih u točki 1.3. Predmet, svrha i pokazatelji Poziva i
* da ne dođe do bitne izmjene projektnih rezultata uslijed promjene prirode vlasništva dijela infrastrukture ili prestanka proizvodne aktivnosti.

Nepridržavanje zahtjeva koji se odnose na sposobnost prijavitelja i partnera, učinkovito korištenje sredstava i zahtjeva povezanih s trajnošću, smatrat će se kršenjem Ugovora te je moguće od prijavitelja/korisnika zatražiti povrat sredstava.

## 2.6. Prihvatljivost projekta

|  |
| --- |
| ***Napomena:*** *Kriteriji prihvatljivosti projekta (navedeni niže) provjeravaju se tijekom odgovarajuće faze postupka dodjele (kako je opisano u točki 4.1.* *ovih Uputa).* |

Kako bi bio prihvatljiv, projektni prijedlog mora udovoljavati svim utvrđenim kriterijima prihvatljivosti, kako slijede:

* projekt je u skladu sa Sporazumom o partnerstvu, s ciljem “Jačanje istraživanja, tehnološkog razvoja i inovacija“, te ciljevima OPKK, Prioritetnom osi 1 „Jačanje gospodarstva primjenom istraživanja i inovacija“, Investicijskim prioritetom 1a, Specifičnim ciljem 1a1 „Povećana sposobnost sektora za istraživanje, razvoj i inovacije (IRI) za provođenje istraživanja vrhunske kvalitete i zadovoljavanje potreba gospodarstva“ te, slijedom toga, odgovara ciljevima ovog Poziva (točka 1.3 Uputa); *dokazuje se u PoA,*
* projekt se provodi u potpunosti na teritoriju Republike Hrvatske10; *dokazuje se u PoA*,

10 Iznimke su npr. stručni skupovi, edukacije koji se održavaju u inozemstvu, a mogu biti vezani za aktivnosti br. 2, 4 i 8 prema tablici iz točke 2.7 Uputa.

* aktivnosti projekta su u skladu s prihvatljivim aktivnostima u sklopu ovog Poziva (točka 2.7. Uputa); *dokazuje se u PoB,*
* projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava (u skladu s člankom 125. stavkom 3(f) Uredbe (EU) br. 1303/2013) nakon promjene proizvodne aktivnosti izvan programskog područja; *dokazuje se Izjavom prijavitelja,*
* projekt je u skladu s odredbama svih relevantnih nacionalnih zakonodavnih akata, te u skladu sa specifičnim pravilima i zahtjevima primjenjivima na ovaj Poziv; *dokazuje se Izjavom prijavitelja i partnera,*
* projekt u trenutku podnošenja projektnog prijedloga nije fizički niti financijski završen; *dokazuje se* *Izjavom prijavitelja i partnera*,
* projekt se, na način opisan u projektnom prijedlogu, ne bi mogao provesti bez potpore iz OPKK-a (prijavitelj/partner nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz OPKK-a osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta); dokazuje se *Izjavom prijavitelja i partnera,*
* projekt poštuje načelo nekumulativnosti, odnosno stavka izdatka koja je uključena u zahtjev za plaćanje nadoknade sredstava jednog od ESI fondova ne prima potporu drugog fonda ili instrumenta Unije ili potporu istog fonda u okviru drugog programa.; dokazuje se *Izjavom prijavitelja* *i partnera,*
* projekt je u skladu s horizontalnim politikama EU o održivome razvoju, ravnopravnosti spolova i nediskriminaciji (točka 2.8. Uputa); *dokazuje se u* *PoA, Horizontalne teme,*
* projekt je spreman za početak provedbe aktivnosti projekta i njihov završetak u skladu s planom aktivnosti navedenim u PoA, Raspored provedbe elemenata projekta i PoB, Izvedivost plana provedbe i zadanim vremenskim okvirima za provedbu projekta definiranim u točki 5.1. ovih Uputa*; dokazuje se Izjavom prijavitelja i partnera,*
* iznos traženih bespovratnih sredstava za projekt u okviru je propisanog najvećeg dopuštenog iznosa bespovratnih sredstava za financiranje prihvatljivih izdataka koji se mogu dodijeliti temeljem ovog Poziva (točka 1.4. Uputa); *dokazuje se u PoA,*
* projektni prijedlog doprinosi pokazateljima definiranim u točki 1.3. i njihovoj održivosti; *dokazuje se u PoA,*
* projekt zadovoljava zahtjeve u pogledu pravila o državnim potporama*; dokazuje se u PoB i Izjavom prijavitelja i partnera,*
* projektom su predviđene aktivnosti promidžbe i vidljivosti; *dokazuje se u PoA,*
* predviđeno trajanje projekta je u skladu s razdobljem provedbe projekta definiranim u točki 5.1. Uputa (najviše 36 mjeseci); *dokazuje se u PoA i PoB,*

**Specifični kriteriji prihvatljivosti**

* projekt je u skladu s tematskim i pod-tematskim prioritetnim područjima (PTPP) definiranima u S3 – planirana istraživanja provodit će se u odabranim PTPP-ima odnosno horizontalnim temama s utjecajem na jedan ili više PTPP-a; *dokazuje se u PoB,*
* projekt je u skladu s ciljem predmetne dodjele (točka 1.3. Uputa) odnosno planirane aktivnosti uključuju tržišno orijentirane IR aktivnosti i diseminaciju rezulata; *dokazuje se u PoB te Analizom o provedenom istraživanju tržišta*.

|  |
| --- |
| *U Prijavnom obrascu B. dio (PoB) prijavitelji moraju opširnije ili detaljnije opisati ili definirati informacije navedene u Prijavnom obrascu A. dio (PoA). U tom slučaju je bitno voditi računa da podaci iz PoB budu usklađeni s podacima iz PoA.* |

## 2.7. Prihvatljive projektne aktivnosti: koja ulaganja su dozvoljena?

Prihvatljive aktivnosti koje se mogu financirati u okviru ovog Poziva su:

|  |  |  |
| --- | --- | --- |
|  | AKTIVNOST |  |
| 1. | Izvođenje primijenjenih istraživanja (kroz fazu industrijskog istraživanja i/ili eksperimentalnog razvoja) u odabranim pod-tematsko prioritetnim područjima (PTPP) S3 odnosno horizontalnim temama s utjecajem na jedan ili više PTPP-a | Obavezno |
| 2. | Aktivnosti umrežavanja i izobrazbe (sudjelovanje na seminarima, konferencijama, radionicama) vezane za provedbu projekta | Izborno |
| 3. | Zapošljavanje mladih istraživača za potrebe provedbe aktivnosti projekta | Obavezno |
| 4. | Diseminacija rezultata istraživanja i širenje znanja (npr. objava radova, publiciranje, održavanje simpozija, sudjelovanje na stručnim sajmovima itd.) | Obavezno |
| 5. | Izrada Strategije upravljanja intelektualnim vlasništvom | Obavezno |
| 6. | Aktivnosti vezane za transfer znanja i tehnologije (npr. stjecanje i iskorištavanje prava na intelektualno vlasništvo proizišlo iz projekta, licenciranje, osnivanje novih poduzeća i sl.) | Obavezno |
| 7. | Upravljanje projektom (izvršavanje administrativnih ugovornih obveza u provedbi projekta kao što su: izvještavanje, vođenje projektne dokumentacije, financijsko upravljanje, provođenje postupaka nabave, upravljanje rizicima i sl.) | Obavezno |
| 8. | Aktivnosti vidljivosti projekta (npr. izrada internetske stranice, predstavljanje projekta putem konferencija za struku, znanstvenike, medije, predstavljanje projekta na sajmovima itd.) | Obavezno |
| 9. | Aktivnosti vezane za promicanje horizontalnih načela (točka 2.8.1. Uputa) / dodatne aktivnosti vezane za promicanje horizontalnih načela | Obavezno/ Izborno |

## 2.8. Horizontalna načela

Prijavitelji su obavezni pridržavati se zakonskih odredbi (navedenih u poglavlju 1.1. Uputa) koje predstavljaju minimalne zahtjeve pri provedbi horizontalnih politika. Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama već ispunjenjem zakonske obaveze. Ukoliko projekt sadrži dodatne aktivnosti uz propisani minimum poštivanja zakonskih odredbi, tada projekt promiče horizontalne politike EU. Usklađenost projekta s horizontalnim politikama opisuje se u PoA.

Slijedom *Uputa za prijavitelje i korisnike operativnog programa „Konkurentnost i Kohezija” o provedbi horizontalnih načela11* (u daljnjem tekstu: Upute o provedbi horizontalnih načela, 11 <http://www.strukturnifondovi.hr/UserDocsImages/Za%20web/Upute%20za%20prijavitelje.pdf>) korisnici su dužni provoditi mjere u tri kategorije – promicanje ravnopravnosti žena i muškaraca i zabrana diskriminacije, pristupačnost za osobe s invaliditetom i održivi razvoj.

Doprinos svim horizontalnim načelima nije obavezan za svaki pojedini projekt, već se primjenjuje sukladno aktivnostima i opsegu projekta, kao i informacijama koje sadrže ove Upute.

Projekti koji su u skladu s nacionalnim zakonskim okvirom i propisima smatraju se neutralnima12, o čemu je također potrebno pružiti informaciju u odgovarajućem dijelu PoA.

12 Neutralno znači da je projekt zadovoljio zakonski minimum, te da neće dobiti bodove za doprinos horizontalnim načelima

Poštivanje odgovarajućih odredbi Zakona o suzbijanju diskriminacije i Zakona o ravnopravnosti spolova **preduvjet** je za korištenje sredstava iz fondova.

### 2.8.1. Promicanje ravnopravnosti žena i muškaraca i zabrana diskriminacije

U Uputama o provedbi horizontalnih načela predložene su neke od horizontalnih aktivnosti na razini OPKK, specifičnog cilja 1a1 „Povećana sposobnost sektora za istraživanje, razvoj i inovacije (IRI) za provođenje istraživanja vrhunske kvalitete i zadovoljavanje potreba gospodarstva“, a koje su primjenjive i na ovaj Poziv. Primjere aktivnosti možete pogledati u navedenim uputama, odjeljak 1.2.1.4. – provedba mjera informiranja i komunikacije, odjeljak 1.3.1 Primjeri obuhvatnih mjera kojima se promiče jednakost, primjeri u tablici 1 za Specifični cilj 1a1 te odjeljak 1.4.1. Prijedlozi općenitih mjera.

U okviru ovog Poziva prijavitelji/korisnici sa partnerima su dužni provesti sljedeće aktivnosti.

*U fazi planiranja projekta:*

* provesti procjenu učinka projekta na spolove, uključujući statističke podatke i kvalitativno istraživanje i analizu – u skladu s člankom 3., st. 1. Zakona o ravnopravnosti spolova te kroz PoA opisati rezultat procjene,
* provesti analizu omjera žena i muškaraca u ciljnim skupinama te u PoA navesti analizirane podatke, odnosno razloge zbog kojih nije moguće izraziti konkretne podatke, ako je to slučaj.

*U fazi provedbe projekta:*

* kvantitativno i kvalitativno praćenje sudjelovanja žena, manjina i skupina u nepovoljnom položaju u projektnim aktivnostima –korisnici će morati voditi evidenciju o navedenim kategorijama na razini projektnog tima i na razini sudionika na događanjima organiziranima u sklopu projekta,
* izbjegavanje održavanja sastanaka i projektnih aktivnosti za ciljne skupine za vrijeme vjerskih praznika bilo koje vjerske manjine, osim ako su osigurani alternativni datumi.

Poštivanje ovih zahtjeva Poziva smatra se pozitivnim doprinosom na načelo ravnopravnosti žena i muškaraca i zabranu diskriminacije.

Dokumente koji potvrđuju da su navedene obaveze ostvarili, korisnici su dužni čuvati u projektnoj dokumentaciji koja će se provjeravati tijekom terenskih posjeta (provjere na licu mjesta).

U okviru projekta prijavitelji mogu provoditi i druge aktivnosti kojima doprinose horizontalnim načelima. Sve aktivnosti moraju se navesti u PoA uz izvor provjere ostvarenja. U tom slučaju, provedba aktivnosti postaje obvezna kao i izvještavanje o provedbi, a izvori provjere podložni su kontroli.

|  |
| --- |
| *Projekt kojim su planirane i druge aktivnosti koje imaju pozitivan doprinos načelu ravnopravnosti žena i muškaraca i zabrane diskriminacije bit će dodatno bodovan.* |

### 2.8.2. Pristupačnost za osobe s invaliditetom

Projekt mora promicati pristupačnost za osobe s invaliditetom, ukoliko je to moguće. S obzirom na to, Pozivom nisu definirane obvezne aktivnosti koje doprinose ovom načelu.

Prijavitelji su dužni u okviru PoA navesti ima li projekt pozitivan ili neutralan utjecaj na ovo horizontalno načelo uz kratko obrazloženje.

Prijavitelji mogu na razini projektnih prijedloga provoditi aktivnosti za promicanje pristupačnosti za osobe s invaliditetom, a primjeri takvih aktivnosti navedeni su u Uputama o provedbi horizontalnih načela. Te se aktivnosti navode u PoA uz izvor provjere ostvarenja tih aktivnosti. U tom slučaju, provedba aktivnosti postaje obvezna kao i izvještavanje o provedbi, a izvori provjere podložni su kontroli.

|  |
| --- |
| *Projekt kojim su planirane aktivnosti koje imaju pozitivan doprinos načelu pristupačnosti za osobe s invaliditetom bit će dodatno bodovan.* |

**Napomena:** Horizontalna načela *Promicanje ravnopravnosti žena i muškaraca i zabrana diskriminacije* i *Pristupačnost za osobe s invaliditetom* u PoA prijavitelji moraju opisati kroz jednu zajedničku kategoriju – Promicanje jednakih mogućnosti.

### 2.8.3. Održivi razvoj

Načela održivog razvoja trebaju se integrirati u svaki projekt u sklopu njegove pripreme i provedbe. Prijavitelji su dužni prilikom prijave u PoA naznačiti ima li projekt bilo kakve negativne ekološke učinke, koje su mjere predviđene za njihovo ublažavanje, te opisati eventualne pozitivne ekološke učinke koji proizlaze iz provedbe projekta.

U okviru ovog Poziva, u fazi pripreme projekta, prijavitelji trebaju razmotriti primjenjivost čimbenika održivosti kroz četiri tematska područja:

* zelena javna nabava i održiva nabava,
* climate proofing (otpornost na utjecaje klimatskih promjena),
* učinkovitost resursa,
* načela zelenog rasta.

U slučajevima kada je to primjenjivo za pojedini projekt, prijavitelj treba razmotriti kako provesti mjere predložene u Uputama o provedbi horizontalnih načela.

Ako prijavitelji smatraju da primjenjive mjere nisu ekonomski isplative ili izvedive, to će morati jasno navesti u prijavi.

Prijavitelji su u PoA dužni navesti kako je načelo održivog razvoja uzeto u obzir prilikom planiranja projekta te hoće li i koje mjere biti poduzete u provedbi projekta, odnosno zašto za istima nema potrebe ili ekonomske isplativosti.

U slučaju da su projektom predviđene mjere koje promiču načelo održivog razvoja, one postaju obvezne kao i izvještavanje o njihovoj provedbi, a izvori provjere podložni su kontroli.

|  |
| --- |
| *Projekt kojim su planirane aktivnosti koje imaju pozitivan doprinos načelu održivog razvoja bit će dodatno bodovan.* |

### 2.8.4. Načelo dobrog upravljanja i suradnja s civilnim društvom

U okviru PoA prijavitelji će morati navesti doprinosi li projekt promicanju načela dobrog upravljanja, uključujući i suradnju s civilnim društvom.

Ukoliko je odgovor da, potrebno je obrazložiti na koji način projekt navedenom doprinosi te da li se ostvaruje značajna suradnja s organizacijama civilnog društva.

## 2.9. Opći zahtjevi koji se odnose na prihvatljivost troškova za provedbu projekta

Proračun projekta treba biti realan i učinkovit, u skladu s načelom odgovornog financijskog upravljanja tj. planirani troškovi moraju biti dostatni za postizanje očekivanih rezultata, a cijene trebaju odgovarati tržišnim cijenama. Pri određivanju prihvatljivosti troškova, potrebno je uzeti u obzir točke 2.9.1. i 2.9.2. ovog Poziva i Pravilnik o prihvatljivosti izdataka (NN 143/14).

Prijavitelj je dužan dostaviti proračun svih planiranih troškova potrebnih za realizaciju projektnog prijedloga, uključujući i neprihvatljive troškove, pri čemu proračun mora obuhvatiti troškove koje će Korisnik13 imati nakon odobravanja prijedloga projekta u sklopu ovog Poziva.

13 U ovom kontekstu izraz Korisnik se odnosi na uspješnog prijavitelja, s kojim će se potpisati Ugovor o dodjeli bespovratnih sredstava, a koji će biti izravno odgovoran za početak, upravljanje, provedbu i rezultate projekta.

Pri obračunu i dodjeli bespovratnih sredstava u obzir će se uzimati samo prihvatljivi troškovi.

Troškovi moraju ispunjavati sljedeće opće uvjete prihvatljivosti:

* nastati kod prijavitelja/korisnika i/ili partnera i biti plaćeni od strane prijavitelja/korisnika i/ili partnera,
* nastati za vrijeme trajanja razdoblja provedbe projekta izuzev troška vezanog uz revizorsko izvješće neovisnog ovlaštenog revizora o verifikaciji troškova projekta iz točke 5.6. ovih Uputa koji može nastati i nakon razdoblja provedbe, a najkasnije do roka za dostavu završnog izvještaja,
* biti plaćeni u razdoblju prihvatljivosti izdataka, odnosno od početka razdoblja provedbe projekta do najkasnije 6 mjeseci od završetka razdoblja provedbe projekta,
* biti povezani i nastati u okviru projekta koji je odabran u okviru ovog Poziva, u skladu s kriterijima odabira, a za koji je preuzeta obveza u Ugovoru,
* biti u skladu sa zahtjevima o javnoj nabavi postavljenima u točki 5.2. ovih Uputa,
* biti stvarni, odnosno potkrijepljeni računima ili računovodstvenim dokumentima jednake dokazne vrijednosti. Predujmovi isplaćeni ugovarateljima sukladno s ugovorima prihvatljivi su za financiranje, bez obzira na proizvode ili usluge koje će biti isporučene sukladno s ugovorima, do isteka razdoblja prihvatljivosti izdataka,
* biti usklađeni s primjenjivim poreznim i socijalnim zakonodavstvom,
* biti usklađeni s odredbama čl. 65. stavka 11. Uredbe (EU) br. 1303/2013 koje kaže: Operacija može dobiti potporu iz jednog ili više ESI fondova ili jednog ili više programa i drugih instrumenata Unije, pod uvjetom da **stavka izdatka** koja je uključena u zahtjev za plaćanje nadoknade sredstava jednog od ESI fondova **ne prima potporu drugog fonda ili instrumenta Unije ili potporu istog fonda u okviru drugog programa**,
* biti usklađeni s pravilima o trajnosti operacija iz članka 71. Uredbe (EU) br. 1303/2013 (vidi točku 2.5. ovih Uputa),
* biti usklađeni s pravilima financijskih ograničenja navedenih u točki 1.4. ovih Uputa.

|  |
| --- |
| ***Napomena:*** *Troškovi povezani s postizanjem ciljne vrijednosti pokazatelja, bez obzira na rok za postizanje ciljne vrijednosti pojedinih pokazatelja od godinu dana od dana završetka razdoblja provedbe projekta, prihvatljivi su ako su nastali za vrijeme trajanja razdoblja* *provedbe projekta. Troškove nastale izvan tog razdoblja snosit će prijavitelj i/ili partner.* |

### 2.9.1. Prihvatljive kategorije troškova

Kategorije troškova u odnos na izvor financiranja

Kategorije troškova koje financira korisnik i/ili partner su:

* troškovi plaća postojećeg/već zaposlenog osoblja znanstvenih organizacija (osobe zaposlene na stručnim, suradničkim i znanstvenim radnim mjestima i zvanjima ili ekvivalentnim radnim mjestima) koje će izravno sudjelovati u provedbi projekta,
* angažiranje osobe od strane prijavitelja/korisnika koja će biti zadužena za administriranje projekta prema modelu A: Angažman već zaposlene osobe sa strane prijavitelja za poslove upravljanja projektom.

Kategorije troškova financirane bespovratnim sredstvima iz EFRR:

* sve ostale kategorije navedene u ovom odjeljku.

Prihvatljive kategorije troškova u okviru ovog Poziva su navedene u nastavku, podijeljene u izravne i neizravne troškove te svrstane prema prihvatljivim aktivnostima.

**IZRAVNI TROŠKOVI**

* *Aktivnost: Izvođenje primijenjenih istraživanja (kroz fazu industrijskog istraživanja i/ili eksperimentalnog razvoja) u odabranim pod-tematsko prioritetnim područjima (PTPP) S3 odnosno horizontalnim temama s utjecajem na jedan ili više PTPP-a*

1. Troškovi plaća postojećeg/već zaposlenog osoblja znanstvenih organizacija (osobe zaposlene na stručnim, suradničkim i znanstvenim radnim mjestima i zvanjima ili ekvivalentnim radnim mjestima) koje će izravno sudjelovati u provedbi projekta.

Izračunavaju se primjenom standardne veličine jediničnih troškova iz Uredbe (EU) br. 1303/2013 sukladno članku 68. stavku 2. na način da se zadnji dokumentirani godišnji bruto 2 iznos troškova plaća14 osoblja podijeli s 1720 sati.

14 Godišnji bruto iznos plaće obuhvaća bruto 2 plaću (uključuje obvezne doprinose iz plaće, porez i prirez te obvezne doprinose na plaću)

* Za djelatnika koji je bio zaposlen u znanstvenoj organizaciji zadnjih 12 uzastopnih punih mjeseci koji prethode podnošenju projektnog prijedloga, bruto 2 iznos temeljen je na stvarnoj plaći te osobe (dokumentirani dokazi o stvarnoj plaći kao što su platna lista, akt temeljem kojeg se utvrđuje iznos plaće i akt o unutarnjem ustrojstvu).
* Za djelatnika koji je kod prijavitelja zaposlen kraće od 12 uzastopnih mjeseci koji prethode, odnosno, za kojeg nije dostupan podatak o zadnjem godišnjem bruto iznosu plaće za uzastopnih punih 12 mjeseci koji prethode podnošenju projektnog prijedloga (npr. iz razloga što je bio na dugotrajnom bolovanju, neplaćenom dopustu i slično) izračun se vrši na temelju izračuna plaće za drugog zaposlenog djelatnika raspodijeljenog na isto ili slično15 radno mjesto, a čiji su zadnji godišnji troškovi dostupni za referentno razdoblje odnosno za 12 uzastopnih mjeseci koji prethode projektnom prijedlogu.

15 Slično radno mjesto podrazumijeva radno mjesto istog koeficijenta ili platnog razreda odnosno radno mjesto koje odgovara razini plaće.

U okviru Projektnog prijedloga potrebno je dostaviti sljedeće potporne dokumente:

* dokumenti (akt) temeljem kojih se utvrđuje iznos bruto plaće;
* platne liste i IP1 obrazac za razdoblje od 12 mjeseci koji prethode projektnom prijedlogu;
* akt/i o unutarnjem ustrojstvu i organizacijsku shemu institucije s posebno označenim organizacijskim jedinicama i radnim mjestima za obavljanje prihvatljivih aktivnosti.

Iznos jediničnog troška ne može se neosnovano mijenjati tijekom provedbe projekta.

Troškovi osoblja za sate stvarno odrađene na provedbi projektnih aktivnosti provjeravat će se temeljem satnice izračunate na gore opisan način.

Napomena: kod pripreme prijedloga projekta, tj. proračuna projekta, prijavitelj treba uzeti u obzir projicirane stvarne sate koje će djelatnici utrošiti na provedbu projektnih aktivnosti.

Satnica se računa ponovno nakon 24 mjeseca provedbe u slučaju da trajanje projekta premašuje 24 mjeseca, a na temelju najnovijih stvarnih podataka o troškovima plaća.

|  |
| --- |
| *Svo osoblje zaposleno na projektu obvezno je voditi evidenciju radnih sati kako bi se izračunali stvarni sati rada na projektu. Znanstvena organizacija je obavezna čuvati dokumentaciju koja se odnosi na troškove plaća osoblja - dokazi o izdacima (npr. Ugovori o radu, platne liste, evidencije radnog vremena i ostala dokazna dokumentacija prema nacionalnom zakonodavstvu), kako bi se osigurao odgovarajući revizijski trag.* |

2) Istraživačka oprema/instrumenti i potrebne adaptacije

2.1 Troškovi kupnje16 opreme (uključujući i IT opremu i softverska rješenja) za istraživanje i razvoj i troškovi povezani s nabavom opreme

16 Nabava opreme mora biti opravdana; neophodna za provedbu projektnih aktivnosti, predstavljati najbolji omjer cijene i kvalitete, biti iskoristiva i održiva te ista ne smije biti dostupna u okviru hrvatskog IRI sektora - ukoliko je dostupna, prijavitelj može nabavljati opremu koja već postoji na njegovoj instituciji ili drugoj znanstvenoj organizaciji, ali samo u slučaju ako je postojećoj opremi istekao rok za amortizaciju te je postojeća oprema zastarjela i nabavljanje nove opreme je neophodno za obavljanje daljnjih istraživačkih aktivnosti te u slučaju da postoji dodatna potreba za već postojećom opremom zbog velikog broja sati za koje se ta oprema koristi u istraživačke svrhe. Prijavitelj mora u PoB napisati obrazloženje potrebe za nabavom takve opreme, te o istome dostaviti dokaz da je istekao rok amortizacije i/ili da postoji dodatna potreba za određenom opremom u vidu analize ili sl. Za potrebe provjere ovog kriterija biti će relevantni podaci iz baze, <https://sestar.irb.hr/>. Kupnja rabljene opreme nije prihvatljiv trošak

2.2 Trošak korištenja opreme na drugoj instituciji prema važećem cjeniku institucije (izuzev korištenja opreme na partnerskoj instituciji), ako su direktno vezani uz provedbu projekta

2.3 Troškovi potrošnog istraživačkog materijala (npr. kemikalije, plastični pribor, uzorci) ako su izravno vezani uz provedbu istraživačkih aktivnosti projekta

2.4 Troškovi amortizacije opreme koja nije nabavljena sredstvima ovog projekta, a koristi se za provedbu projektnih aktivnosti (uz poštivanje uvjeta definiranih u Pravilniku o prihvatljivosti izdataka; NN 143/14)17 ili trošak servisiranja i održavanja opreme koja nije nabavljena sredstvima ovog projekta, a nastao je uslijed korištenja navedene opreme u svrhu provedbe aktivnosti istraživanja u okviru projekta

17 Uvjeti o prihvatljivosti troška amortizacije kumulativno su:

- Navedena trajna materijalna imovina izravno se koristi za projekte; i

– Javna bespovratna sredstva nisu doprinijela stjecanju takve amortizirane imovine; i

– Iznos izdataka propisno je opravdan pratećom dokumentacijom koja ima istu dokaznu vrijednost kao i računi za prihvatljive troškove kada se nadoknađuju u obliku nadoknade prihvatljivih troškova, nastalih i plaćenih; i

– Troškovi amortizacije se odnose isključivo na razdoblje potpore projektu (razdoblje provedbe projekta); i

– Troškovi amortizacije izračunavaju se u skladu s relevantnim nacionalnim računovodstvenim pravilima i računovodstvenom politikom korisnika, a dokumentacija koja pokazuje kako su troškovi amortizacije izračunati i kako se moraju evidentirati mora se čuvati; i

– Troškovi amortizacije alociraju se proporcionalno korištenju dugotrajne imovine.

2.5 Troškovi manjih adaptacija postojećih objekata istraživačke infrastrukture u svrhu instaliranja i/ili omogućavanja funkcioniranja nove opreme (oprema kupljena kroz projekt), a mogu obuhvaćati troškove građenja i izrade potrebne projektne dokumentacije i ishodovanje dozvola za zahvate na postojećim objektima istraživačke infrastrukture i troškove stručnog nadzora građevinskih radova

3) Troškovi povezani s aktivnostima istraživanja

3.1 Troškovi kupnje patenata ili licencija od vanjskih izvora (ukoliko su neophodne za izvođenje projektnih aktivnosti)

3.2 Troškovi vanjskih stručnih usluga ako su povezani s provedbom istraživačkih aktivnosti projekta (npr. ugovorna istraživanja i nabava drugog tehničkog znanja ukoliko je potrebno za projekt)

* *Aktivnost: Umrežavanje i izobrazba vezano za provedbu projekta*

4) Troškovi sudjelovanja na seminarima, konferencijama, radionicama

* *Aktivnost: Zapošljavanje mladih istraživača za potrebe provedbe aktivnosti projekta*

5) Troškovi plaća novozaposlenog osoblja, mladih istraživača, kod prijavitelja i partnera (na suradničkim radnim mjestima i izabranim u suradnička zvanja ili ekvivalentna radna mjesta) a koji će izravno sudjelovati u provedbi projekta.

Izračunavaju se primjenom standardne veličine jediničnih troškova iz Uredbe (EU) br. 1303/2013 sukladno članku 68. stavku 2.

Za novozaposlene djelatnike godišnji bruto iznos plaće izračunava se na temelju dokumentiranih podataka o visini plaće za radno mjesto drugog zaposlenog osoblja raspoređenog na isto ili slično radno mjesto, a čiji su zadnji godišnji troškovi dostupni za referentno razdoblje odnosno za 12 uzastopnih mjeseci koji prethode projektnom prijedlogu.

U okviru Projektnog prijedloga potrebno je dostaviti sljedeće potporne dokumente:

* dokumenti (akti) temeljem kojih se utvrđuje iznos bruto plaće;
* platne liste i IP1 obrazac za razdoblje od 12 mjeseci koji prethode projektnom prijedlogu;
* akt/i o unutarnjem ustrojstvu i organizacijsku shemu institucije s posebno označenim organizacijskim jedinicama i radnim mjestima za obavljanje prihvatljivih aktivnosti.

Pri određivanju visine plaće za novozaposlene djelatnike na projektu koji se **ne zapošljavaju na sistematizirana radna mjesta**, osoba ovlaštena za zastupanje institucije treba u posebnoj izjavi navesti na osnovu kojeg akta će biti određeno radno mjesto i pripadajuća visina plaće (ili koeficijent). Potrebno se referirati na akt/e institucije ili druge akte kojim su definirana radna mjesta i temeljem kojih se utvrđuje iznos bruto plaće. U izjavi je potrebno navesti i broj osoba koje se namjeravaju zaposliti na projektu na tako definirano radno mjesto. Uz izjavu se prilažu akti navedeni u izjavi.

Iznos jediničnog troška ne može se neosnovano mijenjati tijekom provedbe projekta.

Satnica će se računati ponovo nakon 24 mjeseca provedbe u slučaju da trajanje projekta premašuje 24 mjeseca, a na temelju najnovijih stvarnih podataka o troškovima plaća.

|  |
| --- |
| *Svo osoblje zaposleno na projektu obvezno je voditi evidenciju radnih sati kako bi se izračunali stvarni sati rada na projektu. Znanstvena organizacija je obavezna čuvati dokumentaciju koja se odnosi na troškove plaća osoblja - dokazi o izdacima (npr. ugovori, odluke, platne liste, evidencije radnog i ostalu dokaznu dokumentaciju za isplatu plaća prema nacionalnom zakonodavstvu), kako bi se osigurao odgovarajući revizijski trag.* |

* *Aktivnost: Diseminacija rezultata istraživanja i širenje znanja*

6) Troškovi diseminacije IR rezultata proizašlih iz projekta (npr. troškovi objave znanstvenih radova, lekture, kotizacije, povezani putni troškovi, troškovi organizacije radionica/konferencija)

* *Aktivnost: Izrada Strategije upravljanja intelektualnim vlasništvom*

7) Trošak nabave vanjske stručne usluge za izradu strategije upravljanja intelektualnim vlasništvom;

* *Aktivnost: transfer znanja i tehnologije*

8.1 Troškovi povezani sa stjecanjem prava intelektualnog vlasništva nad rezultatima projekta;

8.2 Troškovi vezani za prijenos znanja i tehnologija (npr. osnivanje spin-off/out tvrtke, licenciranje itd.)

* *Aktivnost: Upravljanje projektom*

9.1 Angažiranje osobe od strane prijavitelja/korisnika koja će biti zadužena za administriranje projekta prema jednom od ponuđenih modela18. Kombiniranje ponuđenih modela angažmana osoba za administriranje projekta nije dozvoljeno.

18 Ovaj trošak prihvatljiv je samo za prijavitelja

|  |  |  |
| --- | --- | --- |
| Model A | Model B | Model C |
| Angažman već zaposlene osobe sa strane prijavitelja za poslove upravljanja projektom | Angažman novozaposlene osobe temeljem ugovora o radu | Nabava usluge vođenja projekta |
| POVEZANI TROŠAK | | |
| Plaća postojećeg zaposlenika korisnika u postotku u kojem će biti zadužen poslovima upravljanja projektom19 | Plaća novog zaposlenika uključujući obvezne doprinose iz plaće i na plaću20 | Trošak vanjske stručne usluge |

19 Preporučljivo 100%. Izračunava se primjenom standardne veličine jediničnih troškova isto kao i za troškove već zaposlenog istraživačkog osoblja te se prilažu potporni dokumenti kao i za istraživačko osoblje

20 Izračunava se primjenom standardne veličine jediničnih troškova isto kao i za trošak novozaposlenog istraživačkog osoblja te se prilažu potporni dokumenti kao i za istraživačko osoblje

9.2 Putni troškovi vezani za aktivnosti upravljanja projektom i dnevnice21 osobama ugovorenima po modelu A ili B22

21 Trošak se planira sukladno važećim nacionalnim propisima

22 Ukoliko se administriranje projekta ugovara kao usluga, prema modelu C, putni troškovi i dnevnice ulaze u ugovorenu cijenu usluge upravljanja projektom

9.3 Troškovi kupnje IT opreme/softverskih rješenja ako su direktno vezani uz aktivnost upravljanja projektom (prihvatljivo samo za prijavitelja)

9.4 Troškovi vanjskih stručnih usluga ako su povezani s provedbom administrativnih aktivnosti projekta (ugovaranje usluge izrade dokumentacije o nabavi i pomoći kod provedbe postupaka (javne) nabave)

* Ostali troškovi vezani za provedbu aktivnosti projekta

10) Putni troškovi, ukoliko su povezani s provedbom aktivnosti projekta, a nisu u okviru aktivnosti umrežavanja i izobrazbe niti u okviru aktivnosti upravljanja projektom

11) Porez na dodanu vrijednost na koji korisnik/partner nema pravo povrata, a koji je nastao iz projektnih aktivnosti, ukoliko je naveden u proračunu projekta

12) Troškovi povezani s uslugom revizije projekta u skladu s točkom 5.6. ovih Uputa; ovi troškovi mogu iznositi ukupno najviše 35.000,00 kuna

13) Troškovi u svezi s ispunjavanjem uvjeta informiranja i vidljivosti (izrada promotivnih materijala, troškovi organizacije konferencija, izrada i održavanje web stranice, troškovi predstavljanja na sajmovima - putni troškovi, zakup izložbenog prostora) u skladu s točkom 5.7. ovih Uputa; ovi troškovi mogu iznositi ukupno najviše 50.000,00 kuna

14) Troškovi povezani s aktivnostima promicanja horizontalnih načela

**NEIZRAVNI TROŠKOVI**

15) Neizravni troškovi po fiksnoj stopi do visine od 15% prihvatljivih izravnih troškova osoblja (postojeće i novozaposleno osoblje na istraživačkim aktivnostima i osoba za upravljanje projektom23), sukladno članku 68 (1b) Uredbe EU 1303/2013. Neizravni troškovi odnose se na troškove uredskog prostora (režijski troškovi: grijanje/hlađenje, struja, voda, čišćenje, odvoz otpada, telekomunikacije, poštanske usluge, trošak kopiranja, uvezivanja i sl. te troškove uredskog materijala za potrebe provedbe projekta).

23 Fiksna stopa neizravnih troškova računa se u omjeru na izravne troškove osoblja koji uključuju sve troškove osoblja iz sljedećih točaka:

1) Troškovi plaća postojećeg osoblja, 5) Troškovi plaća novozapolenog osoblja i 9.1) Angažiranje osobe za administriranje projekta prema modelu A ili B

**Neizravni troškovi planiraju se unutar elementa Upravljanje projektom i administracija, stavke pod nazivom ‘’Neizravni troškovi’’ s jasnim opisom i obrazloženjem stavke.**

### 2.9.2. Neprihvatljivi izdaci

* Nadoknadivi PDV tj. porez na dodanu vrijednost za koji prijavitelj/korisnik i partner imaju pravo ostvariti odbitak
* Kamate na dug
* Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ
* Trošak povezan s trgovačkim društvima u poteškoćama, u skladu s definicijom pravila Europske unije o državnim potporama
* Kupnja korištene opreme
* Kupnja vozila koja se koriste u svrhu upravljanja projektom
* Otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi bonusi za zaposlene
* Kazne, financijske globe i troškovi sudskog spora
* Operativni troškovi (izuzev troškova upravljanja projektom)
* Gubici zbog fluktuacija valutnih tečaja i provizija na valutni tečaj
* Plaćanja svih bonusa zaposlenima
* Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode
* Troškovi iz Pravilnika iz članka 10. stavka 1. Uredbe, a kojeg donosi čelnik središnjeg tijela državne uprave iz članka 5. stavka 2. Uredbe
* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje potkrijepljeno dokumentima odgovarajuće dokazne vrijednosti
* Izdatak povezan s ulaganjem u stambeni sektor
* Izdatak povezan s proizvodnjom, preradom i stavljanjem na tržište duhana i duhanskih proizvoda
* Izdatak povezan s ulaganjem u aerodromsku infrastrukturu
* Kupnja neizgrađenog zemljišta
* Kupnja nekretnina (uključujući i pripadajuće izgrađeno zemljište)
* Ako je primjenjivo, troškovi Potpore lokalnom razvoju pod vodstvom zajednice

**Troškovi koji nisu navedeni pod točkom 2.9.1 smatrat će se neprihvatljivima.**

Neprihvatljive projektne troškove snosi prijavitelj, kao i one prihvatljive projektne troškove koji se ne financiraju bespovratnim sredstvima, već sredstvima prijavitelja. Prijavitelj snosi i one projektne troškove koji su sukladno Ugovoru trebali biti financirani bespovratnim sredstvima, ali nisu potvrđeni kao prihvatljivi od strane PT2 jer nisu u odredbama Ugovora i/ili primjenjivih propisa (npr. donesena je Odluka o nepravilnosti, u skladu s točkom 11.3. iz Priloga 1. – Opći uvjeti).

|  |
| --- |
| ***Napomena:*** *Prijavitelj je dužan dostaviti proračun svih troškova potrebnih za realizaciju projekta, uključujući prihvatljive i, ako je primjenjivo, neprihvatljive troškove. Prihvatljivi i neprihvatljivi troškovi čine ukupnu vrijednost projekta. Iznos sufinaciranja odnosi se samo na prihvatljive troškove projekta.* |

# 3. KAKO SE PRIJAVITI

## 3.1. Izgled i sadržaj projektnog prijedloga

Projektni prijedlog predaje se na temelju ovih Uputa, koristeći obrasce koji su sastavni dio ovog Poziva. Projektni prijedlozi, odnosno sva dokumentacija tražena ovim Uputama izrađuje se na hrvatskom jeziku i latiničnom pismu. Dokumentacija izdana od strane nadležnih tijela drugih država mora biti prevedena na hrvatski te ovjerena od strane sudskog tumača.

Projektni prijedlog treba sadržavati sljedeće dokumente u traženom formatu i redoslijedu:

|  |  |  |
| --- | --- | --- |
| Dokument | Obvezno (da ili ne) | Referenca |
| **Prijavni obrazac A. dio**   |  | | --- | | Korisnički priručnik za popunjavanje Prijavnog obrasca A. dio:  <https://esif-wf.mrrfeu.hr/Content/helpDocuments/SF%20MIS%202014-2020%20Upute%20za%20popunjavanje%20prijavnog%20obrasca%20A.%20dio.pdf> | | da | Obrazac 1. |
| **Prijavni obrazac B. dio** | da | Obrazac 2. |
| **Izjava prijavitelja** | da | Obrazac 3. |
| **Izjava partnera** | da | Obrazac 4. |
| **Sporazum o** **partnerstvu** | da | Prilog 4. |
| **Financijski identifikacijski obrazac za prijavitelja i partnera** | da | Obrazac 5. |
| **Životopisi** | da | Obrazac 6. |
| **Izjava o statusu s obzirom na (ne)povrativost PDV-a za prijavitelja i partnera** | da | Obrazac 7. a, b ili c (ovisno o statusu) |
| **Statut znanstvene organizacije ili drugi akt** | da | *Dokaz o statusu istraživačke organizacije prema definiciji Okvira zajednice* |
| **Izvod iz upisnika znanstvenih organizacija** | ne | *Prilaže MZO* |
| **Analiza provedenog istraživanja tržišta** | da | *Dokaz da postoji potražnja za rezultatima projekta u poslovnom sektoru* |
| **Dokumenti za izračun troška plaća osoblja i Izjava o planiranom radnom vremenu djelatnika** | da | *Dokaz o iznosu plaće i Obrazac 8.* |

Dokumentacija koja zahtjeva potpis prijavitelja, mora biti u izvorniku, ovjerena pečatom i potpisom ovlaštene osobe za zastupanje.

## 3.2. Podnošenje projektnog prijedloga

Projektni prijedlog predaje se u jednom zatvorenom paketu/omotnici ili preporučenom poštanskom pošiljkom ili osobnom dostavom na adresu:

**Ministarstvo znanosti i obrazovanja**

**Uprava za znanost i tehnologiju**

**Donje Svetice 38**

**10 000 Zagreb**

Na zatvorenom paketu/omotnici mora biti jasno naveden naziv Poziva: Poziv na dostavu projektnih prijedloga „Ulaganje u znanost i inovacije – Prvi poziv“ i njegova referentna oznaka <…> s naznakom *“Ne otvarati prije službenog otvaranja projektnih prijedloga”*, uz puni naziv i adresu Prijavitelja.

Na paketu/omotnici mora biti zabilježen datum i točno vrijeme predaje projektnog prijedloga. Projektni prijedlozi poslani na način različit od gore navedenog (npr. faksom ili e-poštom) ili dostavljeni na druge adrese bit će automatski isključeni.

**Predložak adresiranja paketa/omotnice**

|  |
| --- |
| **POŠILJATELJ**  Naziv prijavitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Adresa prijavitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **PRIMATELJ**  Ministarstvo znanosti i obrazovanja  Uprava za znanost i tehnologiju  Donje Svetice 38  10 000 Zagreb |
| **Poziv na dostavu projektnih prijedloga**  **„Ulaganje u znanost i inovacije – Prvi poziv“**  Referentna oznaka Poziva: \_  Otvoreni postupak u modalitetu privremenog poziva  **“Ne otvarati prije službenog otvaranja prijava”** |

Datum i točno vrijeme na paketu/omotnici smatra se trenutkom predaje projektnog prijedloga na Poziv, slijedom čega se paket/omotnica bez oznake datuma i točnog vremena, neće razmatrati.

|  |
| --- |
| ***Napomena:*** *Projektni prijedlog podnosi se u u jednom (1) izvorniku na formatu A4 unutar jednog zatvorenog paketa/omotnice uvezan u neraskidivu cjelinu. Projektni prijedlog također mora biti podnesen i u jednom (1) primjerku u elektroničkom formatu koji je istovjetan papirnatoj verziji. Svaki dokument mora biti u zasebnoj datoteci. Elektronički format mora sadržavati projektni prijedlog identičan projektnom prijedlogu priloženom u papirnatoj verziji.* |

Prijavitelju se vraćaju neotvoreni samo projektni prijedlozi koji su dostavljeni izvan roka ili su dostavljeni tijekom privremene obustave Poziva.

## 3.3. Rok za predaju projektnog prijedloga

Poziv se vodi kao privremeni otvoreni Poziv na dostavu projektnih prijedloga, s krajnjim rokom dostave projektnih prijedloga do **<…>**.

Ako se projektni prijedlog dostavlja preporučenom poštanskom pošiljkom, na paketu mora biti jasno vidljiv datumom otpreme (poštanski pečat).

U slučaju osobne dostave na adresu PT1 rok za zaprimanje projektnog prijedloga je do 16:00 sati svakim radnim danom, evidentiran potpisanom potvrdom o primitku s naznačenim datumom i točnim vremenom zaprimanja. Projektni prijedlozi podneseni nakon isteka roka za podnošenje projektnih prijedloga vratit će se prijavitelju neotvoreni.

PT1 zadržava pravo izmjena/dopuna Poziva tijekom razdoblja trajanja Poziva vodeći računa da predmetne izmjene/dopune ne utječu na postupak ocjenjivanja kvalitete projektnog prijedloga.

U slučaju potrebe za obustavljanjem ili zatvaranjem Poziva prije nego što je predviđeno ovim Uputama, na mrežnoj stranici [www.strukturnifondovi.hr](http://www.strukturnifondovi.hr) bit će objavljena obavijest u kojoj će se navesti da je:

* Poziv obustavljen na određeno vrijeme (jasno navodeći razdoblje obustave)
* Poziv zatvoren prije isteka predviđenog roka za dostavu projektnih prijedloga (jasno  navodeći točan datum zatvaranja).

UT je dužno omogućiti obavještavanje potencijalnih prijavitelja o naknadnim izmjenama natječajne dokumentacije i/ili uvjeta natječaja. Navedeno se osigurava funkcionalnošću RSS-obavijesti, za koju se prijavitelji, pri preuzimanju dokumentacije postupka dodjele sa središnje internetske stranice ESI fondova [www.strukturnifondovi.hr](http://www.strukturnifondovi.hr), opredjeljuju upisivanjem adrese elektroničke pošte na koju žele primati obavijesti povezane s postupkom dodjele. U slučaju da potencijalni prijavitelj ne želi primati obavijesti putem RSS-a, Upravljačko tijelo neće ni u kojem obliku biti odgovorno za eventualne propuste ili nepoštivanje naknadno izmijenjenih uvjeta natječaja ili natječajne dokumentacije.

## 3.4. Dodatne informacije uz projektni prijedlog

Potencijalni prijavitelji (u skladu s točkom 2.1. ovih Uputa)  mogu za vrijeme trajanja Poziva kontinuirano postavljati pitanja, a najkasnije do 14 kalendarskih dana prije isteka roka za podnošenje projektnih prijedloga. Postavljeno pitanje treba sadržavati potpis te jasnu referencu na Poziv. Prikupljena pitanja i odgovori će se objaviti na mrežnoj stranici [www.strukturnifondovi.hr](http://www.strukturnifondovi.hr/) najkasnije sedam (7) kalendarskih dana prije isteka roka za podnošenje projektnih prijedloga. Pitanja s jasno naznačenom referencom na Poziv moguće je poslati putem elektroničke pošte na sljedeću adresu: [ugovaranje@mzos.hr](mailto:ugovaranje@mzos.hr) .

U interesu jednakog tretmana projektnih prijedloga, PT1 ne daje prethodno mišljenje vezano uz prihvatljivost prijavitelja, projekta ili određenih aktivnosti i troškova.

**Raspored događanja:**

Tijekom trajanja Poziva bit će organizirana barem jedna informativna radionica za prijavitelje.

Točno vrijeme i mjesto održavanja informativne radionice bit će najavljeno najkasnije deset (10) kalendarskih dana prije održavanja iste. Informativna radionica održat će se najkasnije 21 kalendarski dan prije isteka roka za podnošenje projektnih prijedloga.

**Važni indikativni vremenski rokovi**

|  |  |
| --- | --- |
| **Rok za podnošenje upita za pojašnjenjem** | Kontinuirano, a najkasnije četrnaest (14) kalendarskih dana prije isteka roka za podnošenje projektnih prijedloga |
| **Rok za davanje pojašnjenja** | Najkasnije sedam (7) kalendarskih dana prije isteka roka za podnošenje projektnih prijedloga |
| **Podnošenje projektnih prijedloga isključivo preporučenom poštanskom pošiljkom ili osobnom dostavom** | Od datuma objave PDP-a na središnjoj stranici strukturnih fondova, a najkasnije do roka za podnošenje projektnih prijedloga šezdeset (60) kalendarskih dana |
| **Postupak dodjele bespovratnih sredstava** | Sto dvadeset (120) kalendarskih dana, računajući od prvog sljedećeg dana od dana isteka roka za podnošenje projektnih prijedloga |

## 3.5. Objava rezultata Poziva

Popis korisnika s kojima je potpisan Ugovor o dodjeli bespovratnih sredstava zajedno s iznosom dodijeljenih bespovratnih sredstava bit će objavljen na središnjoj internetskoj stranici ESI fondova [www.strukturnifondovi.hr](file:///C:/Users/dtomasovic/AppData/Local/Microsoft/Windows/INetCache/Content.Outlook/KH3WOLVQ/www.strukturnifondovi.hr) u roku od deset (10) radnih dana nakon potpisa Ugovora te na mrežnoj stranici PT1 [www.mzos.hr](http://www.mzos.hr/) u roku od sedam (7) radnih dana nakon potpisa Ugovora.

Objava će uključivati minimalno sljedeće podatke:

* naziv korisnika i partnera,
* naziv projekta i njegov referentni broj,
* iznos bespovratnih sredstava dodijeljenih projektu,
* kratak opis projekta.

# 4. POSTUPAK DODJELE

## 4.1. Faze postupka dodjele bespovratnih sredstava

Postupak dodjele predstavlja sveobuhvatni postupak odabira projektnog prijedloga koji se sastoji od sljedećih faza postupka dodjele:

* **Faza 1. - Zaprimanje, registracija, administrativna provjera i provjera prihvatljivosti prijavitelja i partnera,**
* **Faza 2. - Provjera prihvatljivosti projekta i aktivnosti te ocjena kvalitete,**
* **Faza 3. - Provjera prihvatljivosti troškova,**
* **Faza 4. - Donošenje Odluke o financiranju.**

***Provođenje postupka dodjele***

Faze 1., 2. i 4. postupka dodjele provodi Ministarstvo znanosti i obrazovanja (MZO, PT1). Fazu 3. postupka dodjele provodi Središnja agencija za financiranje i ugovaranje programa i projekata Europske unije SAFU, PT2).

PT1 za potrebe provođenja faza 1., 2. i 4. postupaka dodjele osniva Odbor za odabir projekata (OOP). OOP sudjeluje u fazi provjere prihvatljivosti projekta i aktivnosti te ocjene kvalitete, a može sudjelovati i u ostalim fazama koje provodi PT1. U fazi 2. OOP može sam izvršiti ocjenu projektnih prijedloga ili proces ocjenjivanja može povjeriti neovisnim procijeniteljima.

Pojedina faza postupka dodjele provodi se na način da ta ista faza postupka dodjele može započeti dok je prethodna faza još u tijeku, međutim, ne može završiti prije završetka prethodne faze. Također, projektni prijedlozi koji nisu uspješno prošli jednu fazu postupka dodjele, ne mogu se uputiti u daljnje faze postupka dodjele.

Svaki pojedini prijedlog se u fazi Zaprimanja, registracije, administrativne provjere i provjere prihvatljivosti prijavitelja obrađuje prema datumu zaprimanja.

Postupak dodjele ne može trajati duže od 120 kalendarskih dana, računajući od prvog slijedećeg dana od dana isteka roka za podnošenje projektnih prijedloga, a završava danom donošenja i objave Odluke o financiranju. U opravdanim slučajevima UT može produžiti trajanje postupka dodjele. U rok od 120 kalendarskih dana uračunava se i rok mirovanja u trajanju od 15 radnih dana, koji obuhvaća razdoblje unutar kojeg se prijavitelju dostavlja pisana obavijest o statusu njegova projektnog prijedloga nakon provjere prihvatljivosti izdataka (kako je opisano u točki 4.2. ovih Uputa) te rok unutar kojeg Prijavitelj može podnijeti prigovor Komisiji (postupanje po prigovorima opisano je u točki 4.3. ovih Uputa).

**Faza 1. – Zaprimanje, registracija, administrativna provjera i provjera prihvatljivosti prijavitelja i partnera**

Projektni prijedlozi moraju se dostaviti na adresu unutar roka određenog ovim Pozivom. Fazu zaprimanja, registracije, administrativne provjere i provjere prihvatljivosti prijavitelja i partnera (ako je primjenjivo) provodi PT1 primjenjujući tablicu Uvjeti za zaprimanje, registraciju, administrativnu provjeru i provjeru prihvatljivosti prijavitelja i partnera (prema Prilogu 3.- Postupak dodjele bespovratnih sredstava).

Nužni uvjeti koji moraju biti ispunjeni u svrhu **registracije** projektnog prijedloga su:

* zaprimljeni paket/omotnica je zatvoren/a,
* na zaprimljenom paketu/omotnici naznačeni su naziv i adresa prijavitelja,
* na zaprimljenom paketu/omotnici naznačen je naziv i referentni broj Poziva s naznakom “Ne otvarati prije službenog otvaranja projektnih prijedloga”,
* na zaprimljenom projektnom prijedlogu naznačen je datum i točno vrijeme predaje projektnog prijedloga (sukladno točki 3.2. Uputa – Podnošenje projektnih prijedloga).

Ako bilo koji od gore navedenih uvjeta nije ispunjen, projektni prijedlog se isključuje iz postupka dodjele. Međutim, u razmatranje će se uzeti i projektni prijedlozi koji ne ispunjavaju samo jedan od postavljenih uvjeta (npr. na pošiljci nisu naznačeni svi zahtijevani podaci o prijavitelju ili podaci o Pozivu), s tim da sva četiri uvjeta moraju biti zadovoljena na način da, bez otvaranja pošiljke, postoje podaci na temelju kojih bi se jasno dalje moglo postupati.

U slučaju da projektni prijedlog nije predan u propisanom roku, isti se neotvoren vraća prijavitelju.

Projektni prijedlozi koji ispunjavaju navedene nužne uvjete registriraju se u Integrirani sustav upravljanja informacijama za ESIF (MIS). Registrirani projektni prijedlog dobiva jedinstveni referentni broj (MIS kod). Ta će oznaka biti referentna oznaka projektnog prijedloga tijekom čitavog trajanja projekta te ju nije moguće mijenjati. Pisana obavijest prijavitelju o registraciji njegovog projektnog prijedloga sadržava MIS kod, kontakt podatke tijela nadležnih za provođenje pojedine faze postupka dodjele i informacije o indikativnom trajanju postupka dodjele. U slučaju da PT1 ne izvrši registraciju određenog projektnog prijedloga, isto mora i obrazložiti.

Tijekom **administrativne provjere** projektnog prijedloga, u slučaju neispunjavanja pojedinih kriterija navedenih u tablici Priloga 3. – Postupak dodjele bespovratnih sredstava, projektni prijedlog isključuje se iz daljnjeg postupka dodjele. Administrativni kriteriji te posljedično i administrativna provjera, po svojoj naravi ne ulaze u sadržaj i kvalitetu samog projektnog prijedloga, već se u procesu provjere postupa prema zadanim, jasnim i transparentnim pravilima, jednakima za sve prijavitelje, obazirući se samo i isključivo na postavljene administrativne zahtjeve.

Cilj provjere **prihvatljivosti prijavitelja i partnera** jest provjeriti usklađenost projektnih prijedloga s kriterijima prihvatljivosti za prijavitelje i partnere, definiranima u dokumentaciji ovog Poziva.

Projektni prijedlog koji nije uspješno prošao fazu 1. ne može se uputiti u daljnje faze postupka dodjele.

**Faza 2. - Provjera prihvatljivosti projekta i aktivnosti te ocjena kvalitete**

PT1 provodi fazu provjere prihvatljivosti projekta i aktivnosti te ocjenu kvalitete. Cilj provjere **prihvatljivosti projekta i aktivnosti** je provjeriti usklađenost projektnog prijedloga s kriterijima prihvatljivosti za projekt i projektne aktivnosti koji su navedeni u poglavlju 2. ovih Uputa, primjenjujući Obrazac kriterija prihvatljivosti projekta i aktivnosti (prema Prilogu 3.- Postupak dodjele bespovratnih sredstava). Projektni prijedlog mora udovoljiti svim općim i specifičnim kriterijima prihvatljivosti (točka 2.6 Uputa) kako bi se moglo pristupiti ocjenjivanju kvalitete projektnog prijedloga.

Cilj **ocjene kvalitete** je ocjenjivanje projektnog prijedloga prema pitanjima metodologije odabira. Kriteriji za odabir operacija i pripadajuća metodologija u okviru Investicijskog prioriteta 1a Poboljšanje infrastrukture i kapaciteta za istraživanje i inovacije s ciljem razvijanja uspješnosti istraživanja i inovacija te promoviranje centara za kompetencije, posebno onih od europskog interesa, Specifičnog cilja 1a1 Povećana sposobnost sektora za istraživanje, razvoj i inovacije (IRI) za provođenje istraživanja vrhunske kvalitete i zadovoljavanje potreba gospodarstva Operativnog programa Konkurentnost i kohezija 2014.-2020., usvojeni su 29. rujna 2015. godine na 4. sjednici Odbora za praćenje OPKK.

Projektne prijedloge na ocjenjivanje neovisnim ocjenjivačima daje OOP. OOP provjerava usklađenosti ocjena s metodologijom odabira i potvrđuje ocjene koje su ocjenjivači dodijelili pojedinom projektnom prijedlogu. OOP može i sam izvršiti ocjenu projektnih prijedloga. Ako OOP smatra da je došlo do pravnih, proceduralnih ili tehničkih pogrešaka može predložiti ponovnu ocjenu projektnog prijedloga. Svako pitanje u sklopu kvalitativne procjene vrednovat će se sukladno kriterijima odabira i bodovat će ga barem dva ocjenjivača.

U slučaju značajnih razlika u mišljenjima i dodijeljenih ocjena dvaju ocjenjivača, odnosno, kada je projektni prijedlog istodobno ocijenjen pozitivno od strane jednog ocjenjivača, a negativno od strane drugog ocjenjivača te u slučaju kada je razlika u ukupnom broju bodova dodijeljenom od strane dvaju vanjskih ocjenjivača veća od 20% najvećeg mogućeg broja bodova, OOP će projektni prijedlog dati na ocjenjivanje trećem ocjenjivaču ili će sam izvršiti ocjenu projektnog prijedloga.

Konačni dodijeljeni broj bodova predstavljat će prosjek bodova ocjenjivača.

Nakon provedenog ocjenjivanja kvalitete za svaki projektni prijedlog sastavlja se Izvješće o ocjenjivanju kvalitete. Nakon što se provjeri prihvatljivost projekta i aktivnosti svih projektnih prijedloga i nakon što svi projektni prijedlozi budu ocijenjeni, na temelju rezultata ocjenjivanja kvalitete, OOP priprema popis/rang listu projektnih prijedloga koji se prenose u sljedeću fazu postupka dodjele. Popis projektnih prijedloga može sadržavati i rezervnu listu koja obuhvaća projektne prijedloge koji su zadovoljili minimalni bodovni prag definiran Pozivom, ali prelaze okvir raspoloživih financijskih sredstava.

Ukoliko je više projektnih prijedloga ostvarilo isti broj bodova, a raspoloživa financijska sredstva dostatna su za donošenje Odluke o financiranju za samo jedan ili neke od tih projektnih prijedloga, PT1 će donijeti Odluku o financiranju sukladno metodologiji određivanja prioriteta ugovaranja kako je navedeno u Prilogu 3.

Ocjena kvalitete projektnog prijedloga izvršit će se sukladno kriterijima odabira utvrđenima u nastavku i u Prilogu *3. Postupak dodjele bespovratnih sredstava*.

Tablica: Minimalni bodovni prag koji se mora ostvariti te maksimalni mogući broj bodova po zasebnom kriteriju odabira

|  |  |  |  |
| --- | --- | --- | --- |
| **R. br.** | **Kriterij** | **Minimalni broj bodova** | **Maksimalni broj bodova** |
| 1. | Vrijednost za novac koju projekt nudi | 4 | 9 |
| 2. | Financijska održivost projekta | 6 | 8 |
| 3. | Provedbeni kapacitet | 6 | 13 |
| 4. | Dizajn i zrelost projekta | 14 | 26 |
| 5. | Horizontalna pitanja | 3 | 6 |
| 6. | Opseg i snaga partnerstva | 5 | 16 |
| **Ukupno bodova** | | **38** | **78** |

**Kako bi bio upućen u sljedeću fazu dodjele bespovratnih sredstava projektni prijedlog u koraku ocjene kvalitete ne smije ni na jednom pod kriteriju, gdje je primjenjivo, imati broj bodova nula (0).**

Projektni prijedlog kumulativno mora ostvariti sljedeće kako bi mogao biti upućen u sljedeću fazu postupka dodjele bespovratnih sredstava:

* za kriterij Vrijednost za novac koju projekt nudi minimalno 4 boda,
* za kriterij Financijska održivost projekta minimalno 6 bodova,
* za kriterij Provedbeni kapaciteti minimalno 6 bodova,
* za kriterij Dizajn i zrelost projekta minimalno 14 bodova,
* za kriterij Horizontalna pitanja minimalno 3 boda,
* za kriterij Opseg i snaga partnerstva minimalno 5 bodova,
* minimalni ukupni zbroj od 38 bodova.

Nakon provedene faze provjere prihvatljivosti projekta i aktivnosti te ocjene kvalitete projektnog prijedloga, PT1 obavještava prijavitelja o rezultatima predmetne faze.

Projektni prijedlog koji nije uspješno prošao fazu provjere prihvatljivosti projekta i aktivnosti te ocjene kvalitete ne može se uputiti u sljedeću fazu postupka dodjele.

**Faza 3. - Provjera prihvatljivosti troškova**

Cilj predmetne provjere je provjeriti usklađenost projektnih prijedloga s kriterijima prihvatljivosti troškova (poglavlje 2.9. ovih Uputa) primjenjujući Prilog 3. - Postupak dodjele bespovratnih sredstava. Provjeru prihvatljivosti troškova provodi PT2.

Tijekom provjere prihvatljivosti troškova provjerava se i osigurava da su ispunjeni uvjeti za financiranje pojedinog projektnog prijedloga, određujući najviši iznos prihvatljivih izdataka, koji će biti uključen u prijedlog za donošenje Odluke o financiranju.

Ako je potrebno, PT2 kao nadležno tijelo ispravlja predloženi proračun projekta, uklanjajući neprihvatljive troškove, pri čemu može:

1. prethodno od prijavitelja zatražiti dostavljanje dodatnih podataka kako bi se opravdala prihvatljivost izdataka. Ako prijavitelj ne dostavi zadovoljavajuće podatke, ili ih ne dostavi u za to ostavljenom roku, isti se smatraju neprihvatljivima i uklanjaju iz proračuna; i/ili

2. zajedno s prijaviteljem (pisanim putem ili na sastancima) prolaziti i "čistiti" stavke proračuna (predložene iznose uz pojedinu stavku kao i prihvatljivost stavki proračuna).

U navedenim slučajevima nadležno tijelo od prijavitelja zahtijeva razloge kojima se opravdava potreba i novčana vrijednost pojedine stavke, ostavljajući mu za navedeno primjereni rok. Ako prijavitelj u navedenom roku, u skladu s uputom nadležnog tijela ne opravda pojedinu stavku, ista se briše iz proračuna. Prijavitelj je obvezan u postupku "čišćenja" proračuna biti nadležnom tijelu na raspolaganju u svrhu davanja potrebnih obrazloženja.

Ispravci proračuna poduzimaju se u opsegu u kojemu se ne utječe na rezultate prethodnih faza dodjele odnosno ne mijenja se koncept, opseg intervencije ili ciljevi predloženog projektnog prijedloga. Ispravci mogu biti od utjecaja jedino na iznos bespovratnih sredstava za dodjelu odnosno na intenzitet potpore. Nakon provedene faze provjere prihvatljivosti troškova, PT2 obavještava prijavitelja o rezultatima predmetne faze.

**Faza 4. - Donošenje Odluke o financiranju**

Odluka o financiranju se donosi za projektne prijedloge koji su udovoljili svim kriterijima u prethodnim fazama postupka dodjele uzimajući u obzir popis (rang listu) projektnih prijedloga iz faze provjere prihvatljivosti projekta i aktivnosti i ocjene kvalitete te Izvješće o prihvatljivosti troškova, a u skladu s dostupnim financijskim sredstvima Poziva.

Prijavitelju, kojemu će biti dodijeljena bespovratna sredstva, ponudit će se potpisivanje izjave o odricanju od prava na prigovor, pri čemu će u obavijesti koja mu se šalje biti navedeni razlozi postojanja takve mogućnosti, posebice prednosti u odnosu na njegova prava (potpisivanje Ugovora o dodjeli bespovratnih sredstava prije isteka roka mirovanja), uz jasno jamstvo da su mu dodijeljena sredstva, odnosno da će u odnosu na njega biti donesena Odluka o financiranju. Izjava će biti koncipirana na način da sadrži i izjavu prijavitelja da je obaviješten o razlozima zbog kojih se može odreći prava na prigovor, da je s istima upoznat, u potpunosti ih je razumio, kao i da se jednog dana izjava o odricanju ne može opozvati.

Ukoliko projektni prijedlog prelazi minimalni broj bodova određen Pozivom, može biti odbijen u slučaju da nema raspoloživih sredstava.

Postupak dodjele za projektne prijedloge s rezervne liste može se nastaviti u trenutku kada i ako potrebna financijska sredstva postanu raspoloživa. Pri tome se uvažava redoslijed projektnih prijedloga na rezervnoj listi te (preostala) raspoloživa financijska sredstva iz pripadajuće omotnice. Ukoliko prvi projektni prijedlog s rezervne liste prelazi preostali raspoloživi iznos, MZO će bez odgode, pisanim putem navedenom prijavitelju ponuditi mogućnost da u odgovarajućoj mjeri poveća vlastiti udio sufinanciranja predloženog projekta. Ako je prijavitelj u mogućnosti povećati udio sufinanciranja i ako je to dokazao dostavom financijskog izvješća, za predmetni projektni prijedlog donijet će se Odluka o financiranju, a ukoliko on to odbije, pristupa se prvom idućem projektnom prijedlogu s rezervne liste. Rezervna lista će biti važeća do potpune iskorištenosti financijskih sredstava ili donošenja Odluke o financiranju za ovaj Poziv.

PT1 zadržava pravo ne iskoristiti sva financijska sredstva iz pripadajuće omotnice.

Odluku o financiranju donosi čelnik PT1, a po isteku roka mirovanja. Iznimno, navedeni rok se u opravdanim slučajevima može produžiti uz prethodnu suglasnost UT-a.

Odluka o financiranju mora sadržavati sljedeće podatke:

* pravni temelj za donošenje Odluke,
* naziv, adresu i OIB Prijavitelja, i ako je primjenjivo, Partnera,
* naziv i referentni broj projektnog prijedloga,
* najviši iznos sredstava za financiranje prihvatljivih izdataka projekta,
* tehničke podatke o klasifikacijama Državne riznice i kodovima alokacija.

PT1 obavještava prijavitelja da je njegov projektni prijedlog odabran za financiranje. Navedena obavijest sadržava Odluku o financiranju i informacije o daljnjem postupanju.

## 4.2. Odredbe vezane uz dodatna pojašnjenja tijekom postupka dodjele

*Obavještavanje prijavitelja*

Prijavitelj će, u roku od pet (5) radnih dana od dana donošenja odluke o statusu navedenog projektnog prijedloga biti obaviješten pisanim putem obaviješću na kraju svake faze postupka dodjele bespovratnih sredstava i to:

* u slučaju uspješnog prijavitelja, obavijest će sadržavati informaciju da je projektni prijedlog odabran za iduću fazu dodjele
* u slučaju neuspješnog prijavitelja obavijest će sadržavati informaciju da projektni prijedlog nije odabran za iduću fazu postupka dodjele s obrazloženjem.

*Pojašnjenja tijekom postupka dodjele*

U bilo kojoj fazi tijekom postupka dodjele, PT1 i PT2 mogu od prijavitelja zahtijevati dodatna pojašnjenja/dokumente/podatke kada dostavljeno nije jasno ili sadrži pogreške sprječavajući na taj način objektivno provođenje postupka dodjele. Pritom svrha postupka pojašnjenja nije pružiti prijavitelju priliku da ispravi propuste ili pogreške. U svezi s pojašnjenjima, prijavitelj je obvezan postupiti u skladu sa zahtjevom nadležnog tijela, u za to određenom roku; u protivnom se njegov projektni prijedlog može isključiti iz postupka dodjele. Prijavitelju nije dozvoljeno dostavljati ispravke ili dopune projektne dokumentacije na vlastitu inicijativu nakon predaje projektnog prijedloga. Istekom roka za podnošenje projektnih prijedloga, prijavitelj ne može mijenjati i/ili dopunjavati projektni prijedlog, izuzev ispravaka proračuna koje se obavlja tijekom provjere prihvatljivosti izdataka projektnih prijedloga (kako je opisano u točki 4.1 Faza 3. ovih Uputa).

*Dostupnost informacija*

Prijavitelj može uputiti zahtjev za dostavom informacija nadležnom tijelu u roku od osam (8) radnih dana od primitka obavijesti o statusu njegovog projektnog prijedloga u pojedinoj fazi postupka dodjele na način definiran u obavijesti nadležnog tijela koja se upućuje prijavitelju. Nadležno tijelo odgovara na zahtjev u roku od 15 radnih dana od dana primitka zahtjeva. Zahtjev prijavitelja za dostavom informacija ne odgađa početak sljedeće faze postupka dodjele.

*Povlačenje projektnog prijedloga*

Do trenutka potpisivanja Ugovora o dodjeli bespovratnih sredstava, u bilo kojoj fazi postupka dodjele, prijavitelj pisanom obaviješću upućenom PT1 ili PT2 (ovisno o fazi postupka dodjele bespovratnih sredstava) može povući svoj projektni prijedlog.

|  |
| --- |
| ***Napomena:*** *Prijavitelj je obvezan o svakoj promjeni odnosno okolnostima, koje bi mogle odgoditi uvrštavanje projektnog prijedloga u Odluku o financiranju ili utjecati na ispravnost dodjele, bez odgode obavijestiti nadležna tijela.* |

## 4.3. Prigovori

Prijavitelji koji smatraju da su oštećeni zbog nepravilnog postupanja tijekom postupka dodjele imaju pravo izjaviti prigovor čelniku UT-a. Prijavitelj može izjaviti prigovor čelniku UT-a u roku od osam (8) radnih dana od dana primitka Obavijesti o statusu projektnog prijedloga u pojedinoj fazi postupka dodjele bespovratnih sredstava zbog sljedećih razloga:

* povrede postupka opisanog u Uputama i dokumentaciji predmetnog Poziva,
* povrede načela jednakog postupanja, načela zabrane diskriminacije, načela transparentnosti, načela zaštite osobnih podataka, načela razmjernosti, načela sprječavanja sukoba interesa, načela tajnosti postupka dodjele bespovratnih sredstava.

U prigovoru odlučuje čelnik UT-a rješenjem na temelju prijedloga Komisije za razmatranje prigovora (u nastavku teksta: Komisija) koju čelnik UT-a osniva Odlukom. Rješenje čelnika UT-a dostavlja se podnositelju prigovora i PT-u koje je sudjelovalo u provođenju faze postupka na koji se prigovor odnosi. Rješenje je izvršno te se može pokrenuti upravni spor pred nadležnim Upravnim sudom u roku 30 (trideset) dana o dana njegove dostave.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku predmeta na koji se odnosi, naziv/ime i prezime te adresu prijavitelja, ime i prezime te adresu osobe ovlaštene za zastupanje ako je prijavitelj ima (uključujući punomoć), naziv i referentni broj Poziva, razloge prigovora, potpis prijavitelja ili osobe ovlaštene za zastupanje i dokumentaciju kojom dokazuje navode iznijete u prigovoru. Teret dokazivanja navedenih činjenica je na prijavitelju.

Prigovor se podnosi neposredno u pisanom obliku ili preporučenom pošiljkom s povratnicom u jednom (1) primjerku na adresu UT-a: Ministarstvo regionalnoga razvoja i fondova EU, Upravljačko tijelo za Operativni program Konkurentnost i kohezija 2014.-2020., Komisija za odlučivanje o prigovorima, Račkoga 6, 10 000 Zagreb.

Prigovor dostavljen na drugi način, kao i prigovor dostavljen izvan roka, podnesen od neovlaštene osobe (osobe koja nije prijavitelj ili nije ovlaštena od strane prijavitelja) te dostavljen nenadležnom tijelu, ne smatra se valjanim i ne uzima se u razmatranje, o čemu se pisanim putem obavještava prijavitelja.

Da bi se o prigovoru moglo odlučiti, isti mora sadržavati najmanje:

* podatke o prijavitelju,
* naziv i referentnu oznaku Poziva,
* razloge prigovora,
* potpis prijavitelja ili ovlaštene osobe prijavitelja,
* punomoć za podnošenje prigovora, ako je primjenjivo.

Rok za odluku o prigovoru od strane nadležnog tijela ne smije biti duži od 30 (trideset) radnih dana.

Kada prigovor sadržava kakav nedostatak koji onemogućuje da bi se po njemu moglo postupiti, odnosno ako je nerazumljiv ili nepotpun, Komisija će pozvati podnositelja da prigovor ispravi, odnosno dopuni u skladu s danom uputom i u tu svrhu mu vratiti prigovor. Ako prigovor bude ispravljen, odnosno dopunjen i predan Komisiji u roku određenom za dopunu ili ispravak, smatrat će se da je podnesen Komisiji onog dana kada je prvi put bio podnesen. Smatrat će se da je prigovor povučen ako ne bude vraćen Komisiji u određenom roku i ispravljen u skladu s dobivenom uputom Komisije, a ako bude vraćen bez ispravka odnosno dopune, neće se uzeti u razmatranje.

Prijavitelj koji ne podnosi prigovor već traži određena pojašnjenja i obavijesti u vezi s postupkom, podnosi zahtjev tijelu nadležnom za pojedinu fazu postupka dodjele koje je dužno u roku 15 kalendarskih dana od podnošenja zahtjeva izdati obavijest u pisanom obliku. Ako nadležno tijelo odbije izdati obavijest u pisanom obliku ili u propisanom roku ne izda obavijest, podnositelj ima pravo u roku osam (8) kalendarskih dana od isteka roka, izjaviti prigovor čelniku UT-a o kojem se odlučuje prema naprijed navedenim pravilima.

Ako je prijavitelj uputio pismeno s naznakom da je riječ o prigovoru, a iz njegova sadržaja je razvidno da samo traži pojašnjenja i obavijesti, tada se ne provodi postupak odlučivanja o prigovorima, već Komisija tijelu nadležnom za određenu fazu postupka dodjele prosljeđuje navedeni podnesak o čemu obavještava podnositelja.

**Rok mirovanja**

Odluka o financiranju ne može se donijeti prije isteka roka mirovanja.

Rok mirovanja obuhvaća razdoblje unutar kojega se prijavitelju dostavlja pisana obavijest o statusu njegova projektnog prijedloga nakon faze provjere prihvatljivosti izdataka te rok unutar kojeg isti može izjaviti prigovor čelniku UT, a ne može biti duži od 15 radnih dana.

Odricanje od prava na prigovor je isključivo odluka prijavitelja, a dostupno je prijavitelju kako bi se u što kraćem roku mogla donijeti Odluka o financiranju te posljedično pripremio Ugovor. Ako je prigovor podnesen, rok mirovanja obuhvaća i razdoblje unutar kojega je Komisija dužna predložiti odluku čelniku UT, a ne može biti duži od 30 radnih dana. Rok mirovanja u svakom slučaju ne može biti duži od 45 radnih dana, računajući od dana kada je prijavitelju obavljena dostava pisane obavijesti o statusu njegova projektnog prijedloga nakon faze provjere prihvatljivosti izdataka.

## 4.4. Ugovaranje

Po donošenju Odluke o financiranju od strane PT1, PT2 priprema nacrt Ugovora u suradnji s uspješnim prijaviteljem, budućim korisnikom pri čemu se isti priprema u skladu s Prilogom 1. ovog Poziva. PT1 će prilikom obavještavanja prijavitelja o donesenoj Odluci o financiranju, navesti informacije o dostavi dokumentacije od strane prijavitelja koje predstavljanju preduvjet za potpisivanje Ugovora, navodeći rok za dostavu istih.

PT2 osigurava da prijavitelj prije potpisivanja bude upoznat s odredbama Ugovora.

Rok za pripremu i potpisivanje Ugovora, koji iznosi 45 kalendarskih dana od dana donošenja Odluke o financiranju, može se produžiti, uz prethodnu suglasnost UT-a, u opravdanim slučajevima koji su uzrokovani događajima izvan utjecaja nadležnog tijela i prijavitelja/korisnika.

Svi projektni prijedlozi za koje se, u navedenom roku od 45 kalendarskih dana od dana donošenja Odluke o financiranju ili produženog roka odobrenog od strane UT-a ne sklopi Ugovor, bit će odbačeni.

Prilikom dostave Ugovora o dodjeli bespovratnih sredstava korisniku, PT2 će prijavitelja/korisnika obavijestiti o roku do kojeg je dužan potpisati Ugovor i vratiti ga nadležnom tijelu. Ukoliko korisnik do zadanog roka ne vrati potpisani Ugovor, osim ako to nije u potpunosti opravdano (u slučaju više sile), smatrat će se da je korisnik odustao od svog projektnog prijedloga te će PT2 o tome obavijestiti PT1. Temeljem te obavijesti PT1 će u roku 15 dana od dana primitka obavijesti o otkazivanju potpisivanja ugovora, izmijeniti Odluku o financiranju i pisanim putem o tome obavijestiti prijavitelja/korisnika i PT2.

Ugovor stupa na snagu tek kada ga potpiše zadnja ugovorna strana te je na snazi do izvršenja svih obaveza ugovornih strana.

Prije potpisivanja Ugovora, prijavitelj/korisnik mora dostaviti Izjavu, potpisanu od ovlaštene osobe kojom potvrđuje, u odnosu na podatke dostavljene u projektnom prijedlogu, da nisu nastupile značajnije promjene koje bi utjecale na ispravnost dodjele te da su provedbeni kapaciteti ostali nepromijenjeni. Prije potpisivanja dopuštena su pojašnjenja, prilagodbe ili manje korekcije Ugovora, na način da se kontaktira korisnik i s njime dogovore izmjene. Izmjene se mogu unijeti u opis projekta u onoj mjeri u kojoj neće dovesti u pitanje Odluku o financiranju ili biti u suprotnosti s načelom jednakog postupanja prema prijaviteljima. Cilj izmjena nije uzeti u obzir promjene koje su se dogodile od datuma zaprimanja projektnog prijedloga u vezi prihvatljivosti projekta i aktivnosti te ocjene kvalitete, odnosno ne smiju se odnositi na aspekte utvrđene u Izvješću u fazi ocjenjivanja kvalitete.

Izmjene u projektnom prijedlogu ne smiju ni u kojem slučaju dovesti do povećanja iznosa bespovratnih sredstava ni postotka sufinanciranja (koji se određuje na sedam (7) decimala) utvrđenih Odlukom o financiranju.

# 5. ODREDBE KOJE SE ODNOSE NA PROVEDBU PROJEKTA

## 5.1. Razdoblje provedbe projekta

Pod razdobljem provedbe projekta podrazumijeva se datum početka i predviđenog završetka projekta*.*

Razdoblje provedbe projekta započinje sljedećeg dana nakon što zadnja ugovorna strana potpiše ugovor i završava zadnjim danom provedbe projektnih aktivnosti. Inicijalno razdoblje provedbe projekta može biti najviše 36 mjeseci. Provedba obvezne revizije projekta prihvatljiva je do roka za dostavu završnog izvješća.

Razdoblje provedbe projekta bit će definirano u Posebnim uvjetima Ugovora (Prilog 2. ovog Poziva).

Prijavitelj i partner moraju biti spremni započeti s provedbom aktivnosti projekta, uključujući pokretanje postupaka (javne) nabave relevantnih za pravovremenu provedbu aktivnosti, u skladu s planom aktivnosti u PoA i ostaloj projektnoj dokumentaciji.

## 5.2. Nabava

Korisnik i partneri imaju obvezu primjene Zakona o javnoj nabavi (NN 120/16) na postupke nabave u okviru projekta.

U slučaju kada prijavitelj/partner nije proračunski korisnik, tj. tijelo koje nije obveznik Zakona o javnoj nabavi, na njega će se primjenjivati Prilog 6. Postupci nabave za osobe koje nisu obveznici Zakona o javnoj nabavi koji je sastavni dio Posebnih uvjeta Ugovora.

Troškovi koji uključuju nabavu bit će prihvatljivi samo pod uvjetom da je nabava provedena u skladu sa odredbama akata primjenjivima na pojedinog prijavitelja/partnera te Općim i Posebnim uvjetima Ugovora. Nepridržavanje ovih postupaka odrazit će se na prihvatljivost izdataka, a PT2 prilikom provjere zahtjeva za nadoknadom sredstava tijekom provedbe projekta može, ovisno o težini propusta utvrditi financijske korekcije.

## 5.3. Provjere upravljanja projektom

Nakon potpisivanja Ugovora, PT1 prati postiže li projekt utvrđene ciljeve i rezultate, dok je PT2 odgovoran vršiti nadzor kako bi osigurao provođenje projekta u skladu s ugovornim odredbama.

Korisnik je obvezan pridržavati se zahtjeva vezanih za provjeru upravljanja projektom definiranih u Prilogu 1. (Opći uvjeti ugovora) te surađivati s PT2 tijekom provjere.

Provjere upravljanja projektom uključuju:

* pregled plana nabave,
* provjere ispravnosti Zahtjeva za nadoknadom sredstava (ispravnost iznosa i stope

financiranja); uključujući:

* + provjere prihvatljivosti izdataka (usklađenost s nacionalnim pravilima prihvatljivosti i pravilima prihvatljivosti Zajednice),
  + provjere stvarnog nastanka izdataka i ispravnosti Zahtjeva za nadoknadom sredstava,
  + provjere usklađenosti postupaka nabave u okviru projekta s primjenjivim pravilima javne nabave,
* provjere dostatnosti dokazne dokumentacije plaćanja i postojanja odgovarajućeg revizijskog traga,
* provjere statusa provedbe projekta,
* provjere usklađenosti s pravilima o državnim potporama,
* provjere usklađenosti s pravilima o održivom razvoju i zahtjevima koji se odnose na jednake mogućnosti i nediskriminaciju,
* provjere poštivanja pravila EK-a i nacionalnih pravila o informiranju i vidljivosti (promidžbi),
* provjere na licu mjesta,
* financijsko zaključenje projekta i
* provjere projekta nakon dovršetka njegove provedbe (provjere trajnosti projekta, neto prihoda i pokazatelja).

Računovodstveni zapisi za potrebe provedbe projekta moraju biti jasno kodificirani u računovodstvenom sustavu prijavitelja i partnera, odnosno prijavitelji mogu otvoriti i voditi odvojeni bankovni pod-račun.

U skladu s člankom 6.2. Općih uvjeta ugovora, neovisno o izvješćima koje je Korisnik obvezan podnositi, PT2 i/ili PT1 mogu u svako doba zahtijevati dostavu dodatnih informacija o projektu, korisniku, održivosti, rezultatima i pokazateljima napretka projekta.

U skladu s člankom 16.3. Općih uvjeta ugovora PT-ovi, UT, TO, TR, OLAF i bilo koji vanjski revizor ovlašten od strane PT-a 2 mogu obaviti provjere na licu mjesta (sa ili bez prethodne najave).

U roku od 5 (pet) godina nakon dovršetka projekta, PT2 će provjeriti trajnost operacija, postizanje učinka, pokazatelje rezultata, sprječavanje prekomjernog financiranja, korištenje imovine u skladu s Ugovorom, usklađenost operacije s horizontalnim politikama EU-a, itd.

U skladu s člankom 12.1. Općih uvjeta ugovora (Prilog 1.) korisnik je dužan u razdoblju od pet godina dostavljati *Izvješća nakon provedbe projekta*. Uz Izvješća nakon provedbe korisnik je do isteka roka za amortizaciju opreme nabavljene kroz projekt dužan dostavljati i Godišnja izvješća o korištenju novonabavljene opreme, kako je navedeno u Prilogu 5. Smjernice za korisnike i partnere – pravila o državnim potporama za istraživanje i razvoj.

## 5.4. Podnošenje zahtjeva za predujmom/nadoknadom sredstava

Mogućnosti i uvjeti za podnošenje Zahtjeva za predujmom/nadoknadom sredstava i korištenje predujma određeni su u Ugovoru.

Korisnik ima pravo podnijeti zahtjev za predujmom čiji iznos može iznositi najviše 30% od odobrenih bespovratnih sredstava po projektu.

Korisnik podnosi PT2 Zahtjev za nadoknadom sredstava sukladno Posebnim uvjetima Ugovora*.* Korisnik podnosi Zahtjev za nadoknadom sredstava (Izvješće o napretku) PT2 u roku od 15 dana od isteka svaka 3 (tri) mjeseca od sklapanja Ugovora.

Korisnik podnosi Završni zahtjev za nadoknadom sredstava PT2 u roku od 30 (trideset) dana od isteka razdoblja provedbe projekta.

Troškovi korisnika podmirit će se u skladu s “metodom nadoknade“ ili „metodom plaćanja“ ili kombinacijom obje metode, što podrazumijeva da je: trošak nastao i plaćen i/ili da je trošak nastao ali nije još plaćen od strane korisnika. U skladu s člankom 15.2. Općih uvjeta Ugovora (Prilog 1.) do trenutka poravnavanja iznosa isplaćenog predujma s nastalim troškovima, korisnik troškove može potraživati samo putem metode nadoknade.

Rok za izvršenje plaćanja korisniku je 30 (trideset) dana od dana isteka roka za pregled predmeta obveze, odnosno 30 (trideset) dana od dana isteka roka za provjeru Zahtjeva za predujam/Zahtjeva za nadoknadom sredstava. Isplate korisniku vrše se u kunama.

## 5.5. Povrat sredstava

Ako postoji opravdana sumnja ili je utvrđeno da je korisnik ugrozio izvršavanje Ugovora značajnim pogreškama ili nepravilnostima ili prijevarom, PT1 može obustaviti plaćanja, odnosno ako je navedeno utvrđeno, obustaviti plaćanja i/ili zahtijevati povrat plaćenih iznosa razmjerno težini utvrđenih pogrešaka, nepravilnosti i prijevara. PT1 također može obustaviti plaćanja u slučajevima gdje postoji sumnja ili je utvrđeno postojanje pogreški, nepravilnosti ili prijevara počinjenih od strane korisnika u provedbi drugih ugovora koji se financiraju iz Općeg proračuna EU ili Državnog proračuna, a za koje je vjerojatno da će utjecati na izvršenje Ugovora. Isplata se obustavlja danom slanja obavijesti o obustavi plaćanja korisniku od strane PT1 i/ili PT2 (Članak 15.12. Općih uvjeta).

Svaki projekt podliježe postupku povrata sredstava u slučaju nepoštivanja zahtjeva koji se odnose na sposobnost korisnika i partnera, učinkovito korištenje sredstava i trajanje (točka 2.5. ovih Uputa).

PT1 donosi Odluku o povratu, odnosno obavijest kojom zahtijeva povrat sredstava od korisnika, temeljem kojih je korisnik dužan najkasnije u roku od 60 (šezdeset) kalendarskih dana od dana primitka Odluke o povratu, odnosno od dana dostave obavijesti kojom PT1 zahtijeva od korisnika plaćanje dugovanog iznosa, izvršiti povrat sredstava (članak 18.1. Općih uvjeta). Razlozi i osnova za pokretanja postupka povrata sredstava navedeni su u Općim uvjetima ugovora.

Osnove za pokretanje postupka povrata mogu biti:

* Odluka o otkrivenoj nepravilnosti vezanoj uz dodijeljena bespovratna sredstva (članak 18.7. Općih uvjeta)
* Odluka o povratu predujma plaćenog Korisniku za provedbu projekata (članci 14.5. i 14.6. Općih uvjeta)
* Odluka o raskidu Ugovora i djelomičnom ili potpunom povratu sredstava (članak 25.1. Općih uvjeta)

## 5.6. Revizije projekta

Revizorsko izvješće neovisnog ovlaštenog revizora o verifikaciji troškova projekta, korisnik je obvezan predati uz Završno izvješće.

## 5.7. Informiranje i vidljivost

Korisnik i partner moraju se pridržavati zahtjeva vezanih za informiranje i vidljivost navedenih u Ugovoru i njegovim prilozima te zahtjeva navedenih u dokumentu *Informiranje, komunikacija i vidljivost - Upute za Prijavitelje za razdoblje 2014. – 2020.* Korisnik i partner/i su posebno dužni poduzeti sve potrebne korake kako bi objavili činjenicu da EU sufinancira Projekt te da se Projekt provodi u sklopu OPKK sufinanciranog od strane EFRR. PT2 će osigurati smjernice, upute i potporu korisnicima vezano uz ispunjavanje zahtjeva vezanih uz informiranje i vidljivost.

Upute za informiranje i vidljivost za Korisnike sredstava su dostupni na poveznici:

<http://www.strukturnifondovi.hr/UserDocsImages/Strukturni%20fondovi%202014.%20–%202020/Vizualni%20identiteti/Upute%20za%20korisnike%20sredstava%202014%20-2020.pdf>.

Osim mjera informiranja i vidljivosti koje korisnik samostalno poduzima u okviru projekta, korisnik i partner su također obavezni odazvati se na pozive PT1, PT2 i UT za sudjelovanje na organiziranim događanjima informiranja i vidljivosti.

# 6. OBRASCI I PRILOZI

Obrasci koji su sastavni dio Poziva:

Obrazac 1. Prijavni obrazac A. dio- glavni dio

Obrazac 2. Prijavni obrazac B. dio - posebni dio

Obrazac 3. Izjava prijavitelja

Obrazac 4. Izjava partnera

Obrazac 5. Financijski identifikacijski obrazac za prijavitelja

Obrazac 6. Životopis

Obrazac 7. Izjava prijavitelja/partnera o statusu s obzirom na (ne)povrativost PDV-a

Obrazac 8. Izjava o planiranom radnom vremenu djelatnika

Prilozi koji su sastavni dio Poziva:

Prilog 1. Nacrt Ugovora o dodjeli bespovratnih sredstava – Opći uvjeti

Prilog 2. Nacrt Ugovora o dodjeli bespovratnih sredstava – Posebni uvjeti

Prilog 3. Postupak dodjele bespovratnih sredstava

Prilog 4. Minimalni sadržaj sporazuma o partnerstvu

Prilog 5. Smjernice o uvjetima za korisnike i partnere glede državnih potpora

Prilog 6. Nabava za NOJN

# 7. POJMOVNIK

|  |  |
| --- | --- |
| Administrativna provjera | Administrativna provjera je postupak provjere usklađenosti projektnog prijedloga s administrativnim kriterijima primjenjivima na postupak dodjele. |
| Bespovratna sredstva | Bespovratna sredstva su iznos novca koji se može dodijeliti Korisniku. Definira se u apsolutnim brojkama i u omjeru u odnosu na potrebni doprinos Korisnika. |
| Ekonomske djelatnosti | Sve aktivnosti koje se sastoje od pružanja dobara ili usluga na tržištu smatraju se ekonomskom djelatnošću npr. iznajmljivanje opreme ili laboratorija poduzetnicima, pružanje usluga poduzetnicima ili provođenje ugovornih istraživanja itd. |
| ESI fondovi | Europski strukturni i investicijski fondovi - ESF, EFRR, KF, EFPR i EPFRR, sukladno recitalu 2. Uredbe (EU) br. 1303/2013. |
| Fondovi | Fondovi - ESF, EFRR i KF, sukladno recitalu 9. Uredbe (EU) br. 1303/2013. |
| Istraživačka organizacija (organizacija za istraživanje i širenje znanja) | Subjekt (kao što su sveučilišta ili istraživački instituti, agencije za prijenos tehnologije, posrednici u inovaciji, fizičke osobe ili virtualni kolaborativni subjekti usmjereni na istraživanje), bez obzira na njegov pravni status (ustrojstvo na temelju javnog ili privatnog prava) odnosno način financiranja, čiji je prvenstveni cilj nezavisno provoditi temeljno istraživanje, industrijsko istraživanje ili eksperimentalni razvoj ili s rezultatima tih djelatnosti upoznati široku javnost, putem predavanja, objavljivanja ili prijenosa znanja. Ako taj subjekt obavlja i ekonomske djelatnosti, financiranje, troškovi i prihodi tih ekonomskih djelatnosti moraju se obračunati zasebno. Poduzetnici koji imaju presudan utjecaj na takav subjekt, na primjer kao vlasnici udjela u njemu ili kao njegovi članovi, nemaju povlašteni pristup rezultatima koje subjekt proizvede. |
| Korisnik | Korisnik je uspješan prijavitelj s kojim se potpisuje Ugovor o dodjeli bespovratnih sredstava. Izravno je odgovoran za početak, upravljanje, provedbu i rezultate projekta. |
| Kriteriji dodjele bespovratnih sredstava | Kriteriji dodjele bespovratnih sredstava su kriteriji koji se primjenjuju na sve projekte OP-a te uključuju Kriterije odabira i Kriterije prihvatljivosti. |
| Kriteriji odabira | Kriteriji odabira (KO) su kriteriji koji se primjenjuju za ocjenjivanje kvalitete projektnog prijedloga; Odbor za praćenje odobrava KO prije no što se isti primjene u postupcima dodjele. |
| Kriteriji prihvatljivosti | Kriteriji prihvatljivosti (KP) su kriteriji koji moraju biti ispunjeni kako bi se projektni prijedlog mogao uzeti u obzir za financiranje. Na temelju KP ne vrši se ocjenjivanje, već se provjerava ispunjava li projektni prijedlog pojedini KP ili ne. Samo ako su svi kriteriji prihvatljivosti ispunjeni, projektni prijedlog se prenosi u sljedeće faze dodjele, u protivnom se isključuje iz dodjele. |
| Nadležno tijelo | Nadležno tijelo je tijelo nadležno za pojedini projekt u skladu sa Sporazumom iz članka 6. stavak 2. Uredbe o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem "Ulaganje za rast i radna mjesta" (NN 107/14, 23/15, 129/15). |
| Načela ekonomičnosti, učinkovitosti i djelotvornosti | Načelo ekonomičnosti zahtijeva da resursi koje koristi institucija u svrhu obavljanja svog poslovanja budu dostupni na vrijeme, u odgovarajućoj količini i rezultatima i po najboljoj cijeni. Načelo učinkovitosti bavi se najboljim odnosom između uloženih resursa i dobivenih rezultata. Načelo djelotvornosti bavi se postizanjem određenih postavljenih ciljeva i ostvarivanjem željenih rezultata. |
| Neekonomska djelatnost | Prema Okviru Zajednice za državne potpore za istraživanje i razvoj i inovacije (2014/C 198/01) Europska komisija smatra da su sljedeće djelatnosti općenito neekonomske:  (a) primarne aktivnosti istraživačkih organizacija i istraživačkih infrastruktura, posebno:  - edukacija u svrhu većeg broja kvalificiranijih ljudskih resursa. U skladu sa sudskom praksom i praksom donošenja odluka Komisije i kako je objašnjeno u Obavijesti o pojmu državne potpore i Komunikaciji o uslugama od općeg gospodarskog interesa, javno obrazovanje organizirano u okviru nacionalnog obrazovnog sustava, koje uglavnom ili u potpunosti financira država i pod nadzorom je države, smatra se neekonomskom djelatnosti,  - neovisno istraživanje i razvoj za više znanja i bolje razumijevanje, uključujući kolaborativno IR pri kojem istraživačke organizacije ili istraživačka infrastruktura učinkovito surađuju,  - neisključivo i nediskriminacijsko širenje rezultata istraživanja, primjerice podučavanjem, bazama podataka s otvorenim pristupom, otvorenim publikacijama ili računalnim programima s otvorenim kodom;  (b) aktivnosti prijenosa znanja, ako ih izvršava istraživačka organizacija ili istraživačka infrastruktura (uključujući njihove odjele ili podružnice) ili se izvršavaju zajedno s takvim tijelima ili u ime drugih takvih subjekata, pri čemu se sav prihod od takvih aktivnosti ponovno ulaže u primarne aktivnosti istraživačke organizacije ili istraživačke infrastrukture. Neekonomska priroda takvih djelatnosti ne dovodi se u pitanje ugovaranjem pružanja odgovarajućih usluga trećim strankama putem otvorenih natječaja. |
| Ocjenjivanje | Ocjenjivanje kvalitete je ocjenjivanje, odnosno bodovanje projektnih prijedloga prema kriterijima odabira, na temelju metodologije primjenjive na postupak dodjele. |
| Održivi razvoj | Održivi razvoj znači da bi trebalo udovoljiti potrebama sadašnje generacije, a da se pritom ne ugrozi sposobnost budućih generacija da udovolje svojim vlastitim potrebama. To je cilj Europske unije utvrđen u Ugovoru, koji regulira sve politike i aktivnosti Unije. Odnosi se na očuvanje kapaciteta planeta Zemlje da podupre život u svoj svojoj raznolikosti. Ima za cilj neprekidno poboljšanje kvalitete života i dobrobiti planeta Zemlje za sadašnje i buduće generacije. |
| Operacija | Operacija je projekt, ugovor, aktivnost ili skupina projekata koje za financiranje odabire Upravljačko tijelo OP-a, a koji doprinose ostvarivanju ciljeva pripadajuće prioritetne osi. |
| Otvoreni postupak u modalitetu privremenog poziva | Otvoreni postupak je vrsta postupka dodjele bespovratnih sredstava u kojem se poziv na dostavu projektnih prijedloga pokreće javno, ciljajući na što veći broj potencijalnih prijavitelja. U modalitetu privremenog poziva određuje se rok za podnošenje projektnih prijedloga, po isteku kojeg započinje postupak dodjele, gdje se natjecanje između podnesenih projektnih prijedloga omogućava na temelju kvalitativnih aspekata. |
| Projekt | Projekt za financiranje odabire Upravljačko tijelo OP-a, ili se odabire pod njegovom nadležnošću, a u skladu s kriterijima koje je utvrdio Odbor za praćenje (OzP), a provodi ga Korisnik. Provedbom projekata omogućuje se ostvarenje ciljeva pripadajuće prioritetne osi. |
| Ugovor o dodjeli bespovratnih sredstava | Ugovor o dodjeli bespovratnih sredstava je ugovor između korisnika i Posredničkih tijela, kojim se utvrđuje najviši iznos bespovratnih sredstava dodijeljen za provedbu projekta iz sredstava EU i sredstava iz državnog proračuna te drugi financijski i provedbeni uvjeti Projekta. |

# 8. POPIS KRATICA

EFRR Europski fond za regionalni razvoj

EK Europska komisija

ESF Europski socijalni fond

ESIF Europski strukturni i investicijski fondovi

EU Europska unija

IR Istraživanje i razvoj  
 KF Kohezijski fond

KO Kriteriji odabira

KP Kriteriji prihvatljivosti

MRRFEU Ministarstvo regionalnoga razvoja i fondova Europske unije

MZO Ministarstvo znanosti i obrazovanja

MIS Integrirani sustav upravljanja informacijama za ESIF-om

NN Narodne novine

OP Operativni program

OPKK Operativni program „Konkurentnost i kohezija“

OzP Odbor za praćenje Operativnog programa „Konkurentnost i kohezija“

PDP Poziv na dostavu projektnih prijedloga

PDV Porez na dodanu vrijednost

PS Partnerski sporazum

PT 1/2 Posredničko tijelo razine 1/2

RH Republika Hrvatska

SAFU Središnja agencija za financiranje i ugovaranje programa i projekata EU

SL Službeni list (Europska unija)

UT Upravljačko tijelo

UzP Upute za prijavitelje

ZJN Zakon o javnoj nabavi

ZNP Zajednička nacionalna pravila